qundao/data-zh-poetry huggingface dataset:
秋雨书感二首
作者：陆游
朝代：宋

新舂赤米摘青蔬，一饱从来不愿馀。门外久无温卷客，架中宁有热官书。浊醪未废时时啜，短发犹须日日梳。自笑少年风味在，满川烟雨正愁予。晨起开门雪满簪，东岗一径得幽寻。断云残雨岁华晚，丹实碧花秋意深。林下已悲身老病，人间犹与俗浮沉。床头小瓮今朝熟，又唤邻翁共浅斟。
秋雨书感二首·其一
作者：陆游
朝代：宋

新舂赤米摘青蔬，一饱从来不愿余。
门外久无温卷客，架中宁有热官书。
浊醪未废时时啜，短髮犹须日日梳。
自笑少年风味在，满川烟雨正愁予。
秋雨书感二首·其一
作者：陆游
朝代：宋

新舂赤米摘青蔬，一饱从来不愿馀。门外久无温卷客，架中宁有热官书。浊醪未废时时啜，短发犹须日日梳。自笑少年风味在，满川烟雨正愁予。
秋雨书感二首·其二
作者：陆游
朝代：宋
体裁：七言律诗

晨起开门雪满簪，东岗一径得幽寻。断云残雨岁华晚，丹实碧花秋意深。林下已悲身老病，人间犹与俗浮沉。床头小瓮今朝熟，又唤邻翁共浅斟。
秋雨二首
作者：陆游
朝代：宋

毒热秋未衰，吾庐况浅迫。虽云日一浴，流汗沾衣帻。萧萧三日雨，出此炮烙厄。潇湘应更佳，恨我无六翮。吾庐多美荫，最茂楸与梧。百鸟集其间，下上更鸣呼。秋风忽动地，摇落日日疏。何如涧底松，终岁无荣枯。
秋雨二首
作者：陆游
朝代：宋

雨滴何由止，人眠不复成。云深无雁影，村近有砧声。草草残年梦，寥寥后世名。太山并蚁垤，俱向酒中平。秋晚兼旬雨，雨晴当有霜。颇思游近县，亦已戒轻装。珍䱹披绵美，寒醅拨雪香。菊花常岁有，所喜及重阳。
秋雨二首·其一
作者：陆游
朝代：宋
体裁：古风

毒热秋未衰，吾庐况浅迫。虽云日一浴，流汗沾衣帻。萧萧三日雨，出此炮烙厄。潇湘应更佳，恨我无六翮。
秋雨二首·其一
作者：陆游
朝代：宋

雨滴何由止，人眠不复成。云深无雁影，村近有砧声。草草残年梦，寥寥后世名。太山并蚁垤，俱向酒中平。
秋雨二首·其一
作者：陆游
朝代：宋

雨滴何由止，人眠不復成。
云深无雁影，村近有砧声。
草草残年梦，寥寥后世名。
太山并蚁垤，俱向酒中平。
秋雨二首·其二
作者：陆游
朝代：宋
体裁：古风

吾庐多美荫，最茂楸与梧。百鸟集其间，下上更鸣呼。秋风忽动地，摇落日日疏。何如涧底松，终岁无荣枯。
秋雨二首·其二
作者：陆游
朝代：宋

秋晚兼旬雨，雨晴当有霜。颇思游近县，亦已戒轻装。珍䱹披绵美，寒醅拨雪香。菊花常岁有，所喜及重阳。
秋雨二首·其二
作者：陆游
朝代：宋

秋晚兼旬雨，雨晴当有霜。
颇思游近县，亦已戒轻装。
珍𩺃披绵美，寒醅拨雪香。
菊花常岁有，所喜及重阳。
秋雨初晴有感
作者：陆游
朝代：宋

炎曦赫赫尚余威，冷雨萧萧故解围。
号野百虫如自诉，辞柯万叶竟安归。
芼羮菰米珍无价，上钓鲂鱼健欲飞。
散吏何功霑一饱，高眠仍听捣秋衣。
秋雨初晴有感
作者：陆游
朝代：宋

炎曦赫赫尚余威，冷雨萧萧故解围。号野百虫如自诉，辞柯万叶竟安归？芼羹菰菜珍无价，上钓鲂鱼健欲飞。散吏何功沾一饱，高眠仍听捣秋衣。
秋雨初晴有感
作者：陆游
朝代：宋

炎曦赫赫尚馀威，冷雨萧萧故解围。号野百虫如自诉，辞柯万叶竟安归。芼羹菰米珍无价，上钓鲂鱼健欲飞。散吏何功沾一饱，高眠仍听捣秋衣。
秋雨初霁徙倚门外有作
作者：陆游
朝代：宋

三十余年此结庐，客来不用笑迂疏。前身已预兰亭会，老眼曾窥禹穴书。浮瓮社醅香出屋，登场秋稼穗盈车。萧萧蓬鬓虽衰矣，追逐乡邻尚有余。
秋雨初霁徙倚门外有作
作者：陆游
朝代：宋

三十馀年此结庐，客来不用笑迂疏。前身已预兰亭会，老眼曾窥禹穴书。浮瓮社醅香出屋，登场秋稼穗盈车。萧萧蓬鬓虽衰矣，追逐乡邻尚有馀。
秋雨初霁试笔
作者：陆游
朝代：宋
体裁：七言律诗

墨入红丝点漆浓，闲将倦笔写秋容。雨声已断时闻滴，云气将归别起峰。斜日半穿临水竹，好风遥送隔城钟。远游更动轻舟兴，太息何人解见从。
秋雨初霁试笔
作者：陆游
朝代：宋

墨入红丝点漆浓，闲将倦笔写秋容。雨声已断时闻滴，云气将归别起峰。斜日半穿临水竹，好风遥送隔城钟。远游更动轻舟兴，太息何人解见从？
秋雨北榭作
作者：陆游
朝代：宋

秋风吹雨到江濆，小阁疏帘晓色分。
津吏报增三尺水，山僧归入万重云。
飘零露井无桐叶，断续烟汀有雁群。
了却文书早寻睡，檐声偏爱枕闲闻。
秋雨北榭作
作者：陆游
朝代：宋

秋风吹雨到江濆，小阁疏帘晓色分。津吏报增三尺水，山僧归入万重云。飘零露井无桐叶，断续烟汀有雁群。了却文书早寻睡，檐声偏爱枕间闻。
秋雨北榭作
作者：陆游
朝代：宋

秋风吹雨到江濆，小阁疏帘晚色分。津吏报增三尺水，山僧归入万重云。飘零露井无桐叶，断续烟汀有雁群。了却文书早寻睡，檐声偏爱枕间闻。
秋雨叹
作者：陆游
朝代：宋

淙淙雨声泻高秋，稻粱浸澜雨不休。志士仁人万行泪，孤臣孽子无穷忧。一身穷困未暇恤，如此无事理有不。圣言古训举不验，简编可用汗马牛。呜呼有粟吾得食，夜睡何时得安席。我生犹及宣和年，建炎以来身所历。高皇一言感天地，盗贼千群扫无迹。疽囊虽惨固可医，谁为圣代施针石。
秋雨叹
作者：陆游
朝代：宋

淙淙雨声泻高秋，稻粱浸澜雨不休。
志士仁人万行泪，孤臣孽子无穷忧。
一身穷困未暇恤，如此无事理有不？圣言古训举不验，简编可用汗马牛？呜呼有粟吾得食，夜睡何时得安席？我生犹及宣和年，建炎以来身所历。
高皇一言感天地，盗贼千群扫无迹。
疽囊虽惨固可医，谁为圣代施鍼石！
秋雨叹
作者：陆游
朝代：宋

点点滴滴雨到明，凄凄恻恻梦不成。窗间残灯暗欲灭，匣中孤剑铿有声。少年读书忽头白，一字不试空虚名。公车自荐心实耻，新丰独饮人所惊。太行千仞插云立，黄流万里从天倾。遗民久愤污左衽，孱虏何足烦长缨。霜风初高鹰隼击，天河下洗烟尘清。投笔急装须快士，令人绝忆独孤生。
秋雨叹
作者：陆游
朝代：宋

点点滴滴雨到明，悽悽恻恻梦不成。窗间残灯暗欲灭，匣中孤剑铿有声。少年读书忽头白，一字不试空虚名。公车自荐心实耻，新丰独饮人所惊。太行千仞插云立，黄流万里从天倾。遗民久愤世多故，孱寇何足烦长缨。霜风初高鹰隼击，天河下洗烟尘清。投笔急装须快士，令人绝忆独孤生。
秋雨嘆
作者：陆游
朝代：宋

淙淙雨声泻高秋，稻粱浸澜雨不休。
志士仁人万行泪，孤臣孽子无穷忧。
一身穷困未暇恤，如此无事理有不。
圣言古训举不验，简编可用汗马牛。
呜呼有粟吾得食，夜睡何时得安席。
我生犹及宣和年，建炎以来身所历。
高皇一言感天地，盗贼千群扫无迹。
疽囊虽惨固可医，谁为圣代施鍼石。
秋雨嘆
作者：陆游
朝代：宋

点点滴滴雨到明，悽悽恻恻梦不成。
窗间残灯暗欲灭，匣中孤剑铿有声。
少年读书忽头白，一字不试空虚名。
公车自荐心实耻，新丰独饮人所惊。
太行千仞插云立，黄流万里从天倾。
遗民久愤世多故，孱冦何足烦长缨。
霜风初高鹰隼击，天河下洗烟尘清。
投笔急装须快士，令人绝忆独孤生。
秋雨排闷十韵
作者：陆游
朝代：宋

今夏久无雨，从秋却少晴。
空蒙迷远望，萧瑟送寒声。
衣润香偏着，书蒸蠧欲生。
坏檐闻瓦堕，涨水见堤平。
沟溢池鱼出，天低塞雁征。
萤飞明闇庑，蛙闹杂疏更。
药醭时须焙，舟闲任自横。
未忧荒楚菊，直恐败吴秔。
夜永灯相守，愁深酒细倾。
浮云会消散，鼓笛赛西成。
秋雨排闷十韵
作者：陆游
朝代：宋

今夏久无雨，从秋却少晴。空蒙迷远望，萧瑟送寒声。衣润香偏著，书蒸蠹欲生。坏檐闻瓦堕，涨水见堤平。沟溢池鱼出，天低塞雁征。萤飞明闇庑，蛙闹杂疏更。药醭时须焙，舟闲任自横。未忧荒楚菊，直恐败吴粳。夜永灯相守，愁深酒细倾。浮云会消散，鼓笛赛西成。
秋雨渐凉有怀兴元三首
作者：陆游
朝代：宋

八月山中夜渐长，雨声灯影共凄凉。遥知南郑风霜早，已有寒熊犯猎场。十年前在古梁州，痛饮无时不惯愁。最忆夜分歌舞歇，卧听秦女擘箜篌。清梦初回秋夜阑，床前耿耿一灯残。忽闻雨掠蓬窗过，犹作当时铁马看。
秋雨渐凉有怀兴元三首·其一
作者：陆游
朝代：宋

八月山中夜渐长，雨声灯影共凄凉。遥知南郑风霜早，已有寒熊犯猎场。
秋雨渐凉有怀兴元三首·其一
作者：陆游
朝代：宋

八月山中夜渐长，雨声灯影共凄凉。
遥知南郑风霜早，已有寒熊犯猎塲。
秋雨渐凉有怀兴元三首·其三
作者：陆游
朝代：宋
体裁：七言绝句

清梦初回秋夜阑，床前耿耿一灯残。忽闻雨掠蓬窗过，犹作当时铁马看。
秋雨渐凉有怀兴元三首·其二
作者：陆游
朝代：宋
体裁：七言绝句

十年前在古梁州，痛饮无时不惯愁。最忆夜分歌舞歇，卧听秦女擘箜篌。
秋雨益凉写兴
作者：陆游
朝代：宋
体裁：七言律诗

秋气萧萧暑已归，晚云更送雨霏微。床收珍簟敷菅席，笥叠纤絺换熟衣。遣醉纵横驰笔阵，乘闲谈笑解棋围。出门未免流年叹，又见湖边木叶飞。
秋雨益凉写兴
作者：陆游
朝代：宋

秋气萧萧暑已归，晚云更送雨霏微。
床收珍簟敷菅席，笥迭纤絺换熟衣。
遣醉纵横驰笔阵，乘闲谈笑解棋围。
出门未免流年嘆，又见湖边木叶飞。
秋雨顿寒偶书
作者：陆游
朝代：宋
体裁：七言律诗

羁怀不醉自昏昏，卧对青灯独掩门。沙雁带寒来古泽，林鸠催雨暗孤村。数椽蟹舍偿初志，九陌尘衣洗旧痕。自叹一生书里活，暮年无力济黎元。
秋雨顿寒偶书
作者：陆游
朝代：宋

羁怀不醉自昏昏，卧对青灯独掩门。
沙雁带寒来古泽，林鸠催雨暗孤村。
数椽蟹舍偿初志，九陌尘衣洗旧痕。
自嘆一生书裏活，暮年无力济黎元。
秋霁
作者：陆游
朝代：宋

灏气明山川，霁色满天地。西风吹我衣，忽有万里意。中原运当平，所要在得士。余年犹几何，弃置复弃置！
秋霁
作者：陆游
朝代：宋

灏气明山川，霁色满天地。
西风吹我衣，忽有万里意。
中原运当平，所要在得士。
余年犹几何，弃置復弃置。
秋霁
作者：陆游
朝代：宋

灏气明山川，霁色满天地。西风吹我衣，忽有万里意。中原运当平，所要在得士。馀年犹几何，弃置复弃置。
秋霁
作者：陆游
朝代：宋

驱除云雾极知难，敢意天公不作悭。
汛扫中庭待明月，攀跻危榭望青山。
取琴理曲茶烟畔，看鹤梳翎竹影间。
不为新晴宜着句，拟将幽事破除闲。
秋霁
作者：陆游
朝代：宋

驱除云雾极知难，敢意天公不作悭。汛扫中庭待明月，攀跻危榭望青山。取琴理曲茶烟畔，看鹤梳翎竹影间。不为新晴宜著句，拟将幽事破除闲。
秋霁遣怀
作者：陆游
朝代：宋
体裁：古风

陆生少日心胆壮，万里凭陵寄疏放。玉关曾誓马革裹，沧海岂忧鱼腹葬。人生富贵本细事，钓筑逢时俱将相。正令不遇亦何慊，药镵丹炉老青嶂。今年秋晚苦多雨，三十六溪新绿涨。极知世事不足论，霁日小舟行可榜。
秋霁遣怀
作者：陆游
朝代：宋

陆生少日心胆壮，万里凭陵寄疏放；玉关曾誓马革裹，沧海岂忧鱼腹葬。
人生富贵本细事，钓筑逢时俱将相。
正令不遇亦何慊，药鑱丹炉老青嶂。
今年秋晚苦多雨，三十六溪新绿涨。
极知世事不足论，霁日小舟行可榜。
秋风
作者：陆游
朝代：宋
体裁：五言律诗

秋风吹客樯，节物叹遐方。岁事忽云暮，吾行殊未央。霜清汉水绿，日落楚山苍。此去三巴路，无猿亦断肠。
秋风
作者：陆游
朝代：宋

秋风吹客樯，节物嘆遐方。
岁事忽云暮，吾行殊未央。
霜清汉水緑，日落楚山苍。
此去三巴路，无猿亦断肠。
秋风亭拜寇莱公遗像
作者：陆游
朝代：宋

豪杰何心後世名，材高遇事即峥嵘。
巴东诗句澶州策，信手拈来尽可惊。
秋风亭拜寇莱公遗像二首
作者：陆游
朝代：宋

江上秋风宋玉悲，长官手自葺茅茨。人生穷达谁能料，蜡泪成堆又一时。豪杰何心后世名，材高遇事即峥嵘。巴东诗句澶州策，信手拈来尽可惊。
秋风亭拜寇莱公遗像二首·其一
作者：陆游
朝代：宋
体裁：七言绝句

江上秋风宋玉悲，长官手自葺茅茨。人生穷达谁能料，蜡泪成堆又一时。
秋风亭拜寇莱公遗像二首·其二
作者：陆游
朝代：宋
体裁：七言绝句

豪杰何心后世名，材高遇事即峥嵘。巴东诗句澶州策，信手拈来尽可惊。
秋风曲
作者：陆游
朝代：宋

秋风吹雨鸣窗纸，壮士不眠推枕起。床头金尽尊酒空，枥马相看泪如洗。鸿门霸上百万师，安西北庭九千里。帐前画角声入云，陇上铁衣光照水。横飞渡辽健如鹘，谈笑不劳投马箠。堂堂羽檄从天下，夜半斫营孱可鄙。拾萤读书定何益，投笔取封当努力。百斤长刀两石弓，饱将两耳听秋风。
秋风曲
作者：陆游
朝代：宋

秋风吹雨鸣窗纸，壮士不眠推枕起。床头金尽酒尊空，枥马相看泪如洗。鸿门霸上百万师，安西北庭九千里。帐前画角声入云，陇上铁衣光照水。横飞渡辽健如鹘，谈笑不劳投马箠。堂堂羽檄从天下，夜半斫营孱可鄙。拾萤读书定何益，投笔取封当努力。百斤长刀两石弓，饱将两耳听秋风。
秋风曲
作者：陆游
朝代：宋

秋风吹雨鸣窗纸，壮士不眠推枕起。
床头金尽酒尊空，枥马相看涙如洗。
鸿门覇上百万师，安西北庭九千里。
帐前画角声入云，陇上铁衣光照水。
横飞渡辽健如鹘，谈笑不劳投马棰。
堂堂羽檄从天下，夜半斫营孱可鄙。
拾萤读书定何益，投笔取封当努力。
百斤长刀两石弓，饱将两耳听秋风。
种桑
作者：陆游
朝代：宋
体裁：古风

孔明百亩桑，景略十具牛。岂无子孙念，饱暖自可休。种桑吾庐西，微径出南陌。三月叶暗园，四月葚可摘。戴胜枝上鸣，仓庚叶间飞。飞鸣各自得，人生胡不归。归家力农桑，慎莫愁贫贱。婚嫁就比邻，死生长相见。
种桑
作者：陆游
朝代：宋

孔明百亩桑，景略十具牛，岂无子孙念，饱暖自可休。种桑吾庐西，微径出南陌，三月叶暗园，四月葚可摘。戴胜枝上鸣，仓庚叶间飞，飞鸣各自得，人生胡不归？归家力农桑，慎莫怨贫贱，婚嫁就比邻，死生长相见。
种秫
作者：陆游
朝代：宋

种秫供留客，移花待探春。
愁边开乐国，闹裏作闲身。
鬓髮今如此，头颅莫问人。
白鸥非避俗，野性自难驯。
种秫
作者：陆游
朝代：宋

种秫供留客，移花待探春。愁边开乐国，闹里作闲身。鬓发今如此，头颅莫问人。白鸥非避俗，野性自难驯。
种花
作者：陆游
朝代：宋
体裁：七言绝句

西园作戏唤春回，桃李阴阴三万栽。不是无心看开遍，锦江烟柳待归来。
种菜
作者：陆游
朝代：宋

引水何妨蓺芥菘，圃功自古补三农。恨君不见岷山芋，藏蓄犹堪过岁凶。
种菜
作者：陆游
朝代：宋

菜把青青间药苗，豉香盐白自烹调。
须臾彻案呼茶碗，盘箸何曾觉寂寥？
种菜四首
作者：陆游
朝代：宋

菜把青青间药苗，豉香盐白自烹调。须臾彻案呼茶碗，盘箸何曾觉寂寥。老农饭粟出躬耕，扪腹何殊享大烹。吴地四时常足菜，一番过后一番生。白苣黄瓜上市稀，盘中顿觉有光辉。时清闾里俱安业，殊胜周人咏采薇。引水何妨艺芥菘，圃功自古补三农。恨君不见岷山芋，藏蓄犹堪过岁凶。
种菜四首·其一
作者：陆游
朝代：宋
体裁：七言绝句

菜把青青间药苗，豉香盐白自烹调。须臾彻案呼茶碗，盘箸何曾觉寂寥。
种菜四首·其三
作者：陆游
朝代：宋
体裁：七言绝句

白苣黄瓜上市稀，盘中顿觉有光辉。时清闾里俱安业，殊胜周人咏采薇。
种菜四首·其二
作者：陆游
朝代：宋
体裁：七言绝句

老农饭粟出躬耕，扪腹何殊享大烹。吴地四时常足菜，一番过后一番生。
种菜四首·其四
作者：陆游
朝代：宋
体裁：七言绝句

引水何妨艺芥菘，圃功自古补三农。恨君不见岷山芋，藏蓄犹堪过岁凶。
种蔬
作者：陆游
朝代：宋
体裁：七言律诗

老翁老去尚何言，除却翻书即灌园。处处移蔬乘小雨，时时拾砾绕颓垣。江乡地暖根常茂，旱岁虫生叶未繁。四壁愈空冬祭近，更催稚子牧鸡豚。
种麦
作者：陆游
朝代：宋
体裁：五言律诗

垦地播宿麦，饭牛临野池。未能贪佛日，正恐失农时。矻矻锄耰力，勤勤祝史辞。嘉平得三白，吾饱岂无期。
租税
作者：陆游
朝代：宋

占星起饭犊，待月出输租。
遇崄频呼侣，扶辕数戒奴。
畏饥怀餠饵，愁雪备薪樗。
意象今谁识，当年赋两都。
租税
作者：陆游
朝代：宋

占星起饭犊，待月出输租。遇崄频呼侣，扶辕数戒奴。畏饥怀饼饵，愁雪备薪樗。意象今谁识，当年赋两都。
租税
作者：陆游
朝代：宋

占星起饭犊，待月出输租。遇嶮频呼侣，扶辕数戒奴。畏饥怀饼饵，愁雪备薪樗。意象今谁识？当年赋两都。
秦皇酒瓮下垂钓偶赋
作者：陆游
朝代：宋

酒瓮山边古钓矶，沙鸥与我共斜晖。目前虽有小得丧，天下岂无公是非。沧海横流何日定，古人复起欲谁归。道边醉倒君奚憾，岂失风尘一布衣。
秦皇酒瓮下垂钓偶赋
作者：陆游
朝代：宋

酒瓮山边古钓矶，沙鸥与我共斜晖。
目前虽有小得丧，天下岂无公是非。
沧海横流何日定，古人復起欲谁归。
道边醉倒君奚憾，岂失风尘一布衣。
秦皇酒翁下垂钓偶赋
作者：陆游
朝代：宋

酒瓮山边古钓矶，沙鸥与我共斜晖。目前虽有小得丧，天下岂无公是非！沧海横流何日定，古人复起欲谁归？道边醉倒君奚憾，岂失风尘一布衣！
秭归醉中怀都下诸公示坐客
作者：陆游
朝代：宋

长謡为子说天涯，四坐听歌且勿譁。
蛮俗杀人供鬼祭，败舟触石委江沙。
此身长是沧浪客，何日能为饱暖家。
坐忆故人空有梦，尺书不敢到京华。
秭归醉中怀都下诸公示坐客
作者：陆游
朝代：宋

长谣为子说天涯，四坐听歌且勿哗。蛮俗杀人供鬼祭，败舟触石委江沙。此身长是沧浪客，何日能为饱暖家。坐忆故人空有梦，尺书不敢到京华。
秭归醉中怀都下诸公示坐客
作者：陆游
朝代：宋

长谣为子说天涯，四座听歌且勿哗。
蛮俗杀人供鬼祭，败舟触石委江沙。
此身长是沧浪客，何日能为饱暖家？坐忆故人空有梦，尺书不敢到京华。
移疾
作者：陆游
朝代：宋

朝来移疾卧虚堂，暂屏文书日更长。鸥鹭近人情渐熟，帘栊欲雨意先凉。沙巾自照清池影，蕊笈闲销古篆香。莫恨微霜侵绿鬓，为渠歇尽少年狂。
移疾
作者：陆游
朝代：宋

朝来移疾卧虚堂，暂屏文书日更长。
鸥鹭近人情渐熟，帘栊欲雨意先凉。
纱巾自照清池影，蕊笈闲销古篆香。
莫恨微霜侵緑鬓，为渠歇尽少年狂。
移疾
作者：陆游
朝代：宋

朝来移疾卧虚堂，暂屏文书日更长。鸥鹭近人情渐熟，帘栊欲雨意先凉。纱巾自照清池影，蕊笈闲销古篆香。莫恨微霜侵绿鬓，为渠歇尽少年狂。
移船
作者：陆游
朝代：宋

沙际舟衔尾，相依作四邻。暮年多感慨，分路亦酸辛。折竹占行日，吹箫赛水神。无劳问亭驿，久客自知津。
移船
作者：陆游
朝代：宋

沙际舟衘尾，相依作四邻。
暮年多感慨，分路亦酸辛。
折竹占行日，吹箫赛水神。
无劳问亭驿，久客自知津。
移花遇小雨喜甚为赋二十字
作者：陆游
朝代：宋
体裁：五言绝句

独坐闲无事，烧香赋小诗。可怜清夜雨，及此种花时。
程泰之尚书挽词二首
作者：陆游
朝代：宋

文古唐元结，经明汉仲舒。三朝八座贵，千载九丘书。早接游从末，常闻议论馀。死生今永诀，追恨寄声疏。昔在绍兴末，同趋行殿门。方思寻宿好，忽已奉遗言。诔行曲台议，饰终明主恩。高皇旧朝士，今复几人存。
程泰之尚书挽词二首·其一
作者：陆游
朝代：宋

文古唐元结，经明汉仲舒。三朝八座贵，千载九丘书。早接游从末，常闻议论余。死生今永诀，追恨寄声疏。
程泰之尚书挽词二首·其一
作者：陆游
朝代：宋

文古唐元结，经明汉仲舒。三朝八座贵，千载九丘书。早接游从末，常闻议论馀。死生今永诀，追恨寄声疏。
程泰之尚书挽词二首·其二
作者：陆游
朝代：宋

昔在绍兴末，同趋行殿门。方思寻宿好，忽已奉遗言。诔行曲台议，饰终明主恩。高皇旧朝士，今复几人存。
程泰之尚书挽词二首·其二
作者：陆游
朝代：宋

昔在绍兴末，同趋行殿门。
方思寻宿好，忽已奉遗言。
诔行曲台议，饰终明主恩。
高皇旧朝士，今復几人存。
稻陂
作者：陆游
朝代：宋

白水满稻陂，投种未三宿。新秧出水面，已作纤纤绿。年来残俸绝，所望在一熟。见之喜欲舞，不复忧半菽。想当西成时，载重压车轴。病齿幸已牢，往矣分社肉。
稻陂
作者：陆游
朝代：宋

白水满稻陂，投种未三宿。
新秧出水面，已作纤纤绿。
年来残俸绝，所望在一熟。
见之喜欲舞，不復忧半菽。
想当西成时，载重压车轴。
病齿幸已牢，往矣分社肉。
稻陂
作者：陆游
朝代：宋

白水满稻陂，投种未三宿，新秧出水面，已作纤纤绿。年来残俸绝，所望在一熟；见之喜欲舞，不复忧半菽。想当西成时，载重压车轴。病齿幸已牢，往矣分社肉。
稻饭
作者：陆游
朝代：宋
体裁：七言绝句

买得乌犍遇岁穰，此身永免属官仓。塘南塘北九千顷，八月村村稻饭香。
稽山
作者：陆游
朝代：宋
体裁：古风

我识康庐面，亦抚终南背。平生爱山心，于此可无悔。晚归古会稽，开门与山对。奇峰绾髻鬟，横岭扫眉黛。岂亦念孤愁，一日变万态。风月娱朝夕，云烟阅明晦。一洗故乡悲，更益吾庐爱。东偏得山多，寝食鲜不在。宁无度世人，谈笑见英概。御风倘可留，为我倾玉瀣。
稽山
作者：陆游
朝代：宋

我识康庐面，亦抚终南背，平生爱山心，於此可无悔。
晚归古会稽，开门与山对。
奇峰绾髻鬟，横岭扫眉黛。
岂亦念孤愁，一日变万态。
风月娱朝夕，云烟阅明晦。
一洗故乡悲，更益吾庐爱。
东偏得山多，寝食鲜不在。
宁无度世人，谈笑见英概。
御风倘可留，为我倾玉瀣。
稽山农
作者：陆游
朝代：宋

华胥氏之国，可以卜吾居。无怀氏之民，可以为吾友。眼如岩电不看人，腹似鸱夷惟贮酒。周公礼乐寂不传，司马兵法亡亦久。赖有神农之学存至今，扶犁近可师野叟。粗缯大布以禦冬，黄粱黑黍身自舂。园畦剪韭胜肉美，社瓮拨醅如粥醲。安得天下常年丰，老死不见传边烽。利名画断莫挂口，子孙世作稽山农。
稽山农
作者：陆游
朝代：宋

华胥氏之国，可以卜吾居。
无怀氏之民，可以为吾友。
眼如岩电不看人，腹似鸱夷惟贮酒。
周公礼乐寂不传，司马兵法亡亦久。
赖有神农之学存至今，扶犂近可师野叟。
粗缯大布以御冬，黄粱黑黍身自舂。
园畦剪韭胜肉美，社瓮拨醅如粥醲。
安得天下常年丰，老死不见传边烽。
利名画断莫挂口，子孙世作稽山农。
稽山行
作者：陆游
朝代：宋

稽山何巍巍，浙江水汤汤。
千里亘大野，勾践之所荒。
春雨桑柘绿，秋风秔稻香。
村村作蟹椴，处处起鱼梁。
陂放万头鸭，园覆千畦姜。
舂碓声如雷，私债逾官仓。
禹庙争奉牲，兰亭共流觞。
空巷看竞渡，倒社观戏埸。
项里杨梅熟，采摘日夜忙。
翠篮满山路，不数荔枝筐。
星驰入侯家，那惜黄金偿。
湘湖莼菜出，卖者环三乡。
何以共烹煮，鲈鱼三尺长。
芳鲜初上市，羊酪何足当。
镜湖滀众水，自汉无旱蝗。
重楼与曲槛，潋滟浮湖光。
舟行以当车，小伞遮新粧。
浅坊小陌间，深夜理丝簧。
我老述此诗，妄继古乐章。
恨无季札听，大国风泱泱。
稽山行
作者：陆游
朝代：宋

稽山何巍巍，浙江水汤汤。千里亘大野，勾践之所荒。春雨桑柘绿，秋风粳稻香。村村作蟹椴，处处起鱼梁。陂放万头鸭，园覆千畦姜。舂碓声如雷，私债逾官仓。禹庙争奉牲，兰亭共流觞。空巷看竞渡，倒社观戏场。项里杨梅熟，采摘日夜忙。翠篮满山路，不数荔枝筐。星驰入侯家，那惜黄金偿。湘湖莼菜出，卖者环三乡。何以共烹煮，鲈鱼三尺长。芳鲜初上市，羊酪何足当。镜湖滀众水，自汉无旱蝗。重楼与曲槛，潋滟浮湖光。舟行以当车，小伞遮新妆。浅坊小陌间，深夜理丝簧。我老述此诗，妄继古乐章。恨无季札听，大国风泱泱。
稽山行
作者：陆游
朝代：宋

稽山何巍巍，浙江水汤汤，千里亘大野，勾践之所荒。春雨桑柘绿，秋风粳稻香。村村作蟹椴，处处起鱼梁。陂放万头鸭，园覆千畦姜。舂碓声如雷，私债逾官仓。禹庙争奉牲，兰亭共流觞。空巷看竞渡，倒社观戏场。项里杨梅熟，采摘日夜忙，翠篮满山路，不数荔枝筐，星驰入侯家，那惜黄金偿。湘湖蓴菜出，卖者环三乡。何以共烹煮，鲈鱼三尺长。芳鲜初上市，羊酪何足当。镜湖滀众水，自汉无旱蝗。重楼与曲槛，潋灩浮湖光。舟行以当车，小繖遮新妆。浅坊小陌间，深夜理丝簧。我老述此诗，妄继古乐章；恨无季札听，大国风泱泱。
稽山道中二首
作者：陆游
朝代：宋

文章事业初何有，钟鼎山林本自同。昨暮钓鱼天镜北，今朝采药石帆东。禹陵草木初沾露，谢墅人家已闭门。八十年间几来往，痴顽不料至今存。
稽山道中二首·其一
作者：陆游
朝代：宋
体裁：七言绝句

文章事业初何有，钟鼎山林本自同。昨暮钓鱼天镜北，今朝采药石帆东。
稽山道中二首·其二
作者：陆游
朝代：宋
体裁：七言绝句

禹陵草木初沾露，谢墅人家已闭门。八十年间几来往，痴顽不料至今存。
稽山道中二首·其二
作者：陆游
朝代：宋

禹陵草木初霑露，谢墅人家已闭门。
八十年间几来往，痴顽不料至今存。
稽山雪
作者：陆游
朝代：宋

高人采药来禹穴，骨瘦巉然鬓眉白。结茅分得野鹿场，一夜北风三尺雪。明朝过午势愈恶，虎兕交迹人声绝。虚窗纵横丛竹入，幽涧荒寂孤松折。冻吟孰窥袁安户，僵卧秃尽苏武节。人生饥寒固亦有，养气不动真豪杰。希名后世吾所耻，姓字宁与身俱灭。班马复生无自书，我作此歌空激烈。
稽山雪
作者：陆游
朝代：宋

高人采药来禹穴，骨瘦巉然鬓眉白。
结茅分得野鹿场，一夜北风三尺雪。
明朝过午势愈恶，虎兕交迹人声绝。
虚窗纵横丛竹入，幽涧荒寂孤松折。
冻吟孰窥袁安户，僵卧秃尽苏武节。
人生饥寒固亦有，养气不动真豪杰。
希名後世吾所耻，姓字宁与身俱灭。
班马复生无自书，我作此歌空激烈。
稽山雪
作者：陆游
朝代：宋

高人采药来禹穴，骨瘦巉然鬓眉白。
结茅分得野鹿场，一夜北风三尺雪。
明朝过午势愈恶，虎兕交迹人声绝。
虚窗纵横丛竹入，幽磵荒寂孤松折。
冻吟孰窥袁安户，僵卧秃尽苏武节。
人生饥寒固亦有，养气不动真豪杰。
希名后世吾所耻，姓字宁与身俱灭。
班马復生无自书，我作此歌空激烈。
穷居
作者：陆游
朝代：宋
体裁：五言律诗

仕宦初何得，穷居半士农。清宵叔夜锻，平旦伯鸾舂。马磨犹支日，牛衣亦过冬。湖中有啸父，何计得相从。
穷居
作者：陆游
朝代：宋

仕宦初何得，穷居半士农。清宵叔夜锻，平旦伯鸾舂。马磨犹支日，牛衣亦过冬。湖中有啸父，何计得相从？
穷居
作者：陆游
朝代：宋
体裁：七言律诗

半世伥伥信所之，穷居仍抱暮年悲。烧金术误囊衣薄，种黍年凶酒味醨。大厦万间空有志，后车千乘更无期。掩书常笑城南杜，麻屦还朝授拾遗。
穷居
作者：陆游
朝代：宋
体裁：五言律诗

羸病无时已，穷居只自悲。巾偏非雨垫，衣弊岂尘缁。米尽时炊稗，樽空惯啜漓。逐贫虽有赋，乞食未成诗。
穷居
作者：陆游
朝代：宋
体裁：五言律诗

阨穷心自乐，寂寞道常尊。老病频辞客，嬉游不出村。淖糜均列鼎，徒步当华轩。不但终吾世，犹堪遗子孙。
穷居戏咏
作者：陆游
朝代：宋

赋分虽云薄，谋生亦自疏。
但令书有种，敢恨食无余。
身病慵行立，庭荒废扫除。
寒温虽泛礼，犹辱问何如。
穷居戏咏
作者：陆游
朝代：宋

赋分虽云薄，谋生亦自疏。
但令书有种，敢恨食无余。
身病慵行立，庭荒废扫除。
寒温虽泛礼，犹辱间何如。
穷居戏咏
作者：陆游
朝代：宋

赋分虽云薄，谋生亦自疏。但令书有种，敢恨食无馀。身病慵行立，庭荒废扫除。寒温虽泛礼，犹辱问何如。
穷居有感
作者：陆游
朝代：宋

孤村烟草暮凄迷，笠子蓑衣自架犁。
生计似蛛聊补网，弊庐如燕旋添泥。
人亡耆旧多时学，地废陂湖失古堤。
迂阔自知无着处，敢因穷厄怨推挤。
穷居有感
作者：陆游
朝代：宋
体裁：七言律诗

孤村烟草暮凄迷，笠子蓑衣自架犁。生计似蛛聊补网，弊庐如燕旋添泥。人亡耆旧多时学，地废陂湖失古堤。迂阔自知无著处，敢因穷厄怨推挤。
穷老
作者：陆游
朝代：宋
体裁：五言律诗

穷老宁须叹，吾生得已多。风埃弃朝帻，烟雨弄渔蓑。富屋乌爰止，闲门爵可罗。人生只此是，得酒且高歌。
穷老
作者：陆游
朝代：宋

穷老宁须嘆，吾生得已多。
风埃弃朝帻，烟雨弄渔蓑。
富屋乌爰止，闲门爵可罗。
人生只此是，得酒且高歌。
穷途
作者：陆游
朝代：宋

穷途多感慨，老境少知闻。
酒裏闲消日，书中自策勋。
全躯希碌碌，扫轨厌纷纷。
每愧吾乡老，头童念致君。
穷途
作者：陆游
朝代：宋

穷途多感慨，老境少知闻。酒里闲消日，书中自策勋。全躯希碌碌，扫轨厌纷纷。每愧吾乡老，头童念致君。
窗下戏咏
作者：陆游
朝代：宋

三尺清池镜面平，翦刀叶底戏鱼行。
吾曹安得如渠乐，傍渚跳波过此生？
窗下戏咏三首
作者：陆游
朝代：宋

飞来山鸟语惺愡，却是幽人半睡中。新竹成阴无弹射，不妨同享北窗风。三尺清池镜面平，剪刀叶底戏鱼行。吾曹安得如渠乐，傍渚跳波过此生。何处轻黄双小蝶，翩翩与我共徘徊。绿阴芳草佳风月，不是花时也解来。
窗下戏咏三首·其一
作者：陆游
朝代：宋

飞来山鸟语惺惚，却是幽人半睡中。
新竹成阴无弹射，不妨同享北窗风。
窗下戏咏三首·其一
作者：陆游
朝代：宋

飞来山鸟语惺愡，却是幽人半睡中。新竹成阴无弹射，不妨同享北窗风。
窗下戏咏三首·其三
作者：陆游
朝代：宋
体裁：七言绝句

何处轻黄双小蝶，翩翩与我共徘徊。绿阴芳草佳风月，不是花时也解来。
窗下戏咏三首·其二
作者：陆游
朝代：宋
体裁：七言绝句

三尺清池镜面平，剪刀叶底戏鱼行。吾曹安得如渠乐，傍渚跳波过此生。
窗前作小土山蓺兰及玉簪最后得香百合并种之戏作
作者：陆游
朝代：宋

方兰移取遍中林，馀地何妨种玉簪。更乞两丛香百合，老翁七十尚童心。
窗前作小土山蓺兰及玉簪最後得香百合并种之
作者：陆游
朝代：宋

方兰移取遍中林，余地何妨种玉簪。更乞两丛香百合，老翁七十尚童心。
窗前作小土山蓻兰及玉簪最后得香百合併种之戏作
作者：陆游
朝代：宋

方兰移取徧中林，余地何妨种玉簪。
更乞两丛香百合，老翁七十尚童心。
窗黑
作者：陆游
朝代：宋

风雨窗常黑，衰翁罢读书。纵横惭七略，废惰失三余。宴坐工夫熟，多闻习气除。韩公未解此，误诮腹空虚。
窗黑
作者：陆游
朝代：宋

风雨窗常黑，衰翁罢读书。纵横惭七略，废惰失三馀。宴坐工夫熟，多闻习气除。韩公未解此，误诮腹空虚。
立冬日作
作者：陆游
朝代：宋
体裁：诗

室小才容膝，墙低仅及肩。方过授衣月，又遇始裘天。寸积篝炉炭，铢称布被绵。平生师陋巷，随处一欣然。
立冬日作
作者：陆游
朝代：宋

室小财容膝，墙低仅及肩。方过授衣月，又遇始裘天。寸积篝炉炭，铢称布被绵。平生师陋巷，随处一欣然。
立夏
作者：陆游
朝代：宋
体裁：诗

赤帜插城扉，东君整驾归。泥新巢燕闹，花尽蜜蜂稀。槐柳阴初密，帘栊暑尚微。日斜汤沐罢，熟练试单衣。
立夏前二日作
作者：陆游
朝代：宋
体裁：诗

晨起披衣出草堂，轩窗已自喜微凉。余春只有二三日，烂醉恨无千百场。芳草自随征路远，游丝不及客愁长。残红一片无寻处，分付年华与蜜房。
立夏前二日作
作者：陆游
朝代：宋

晨起披衣出草堂，轩窗已自喜微凉。
余春只有二三日，烂醉恨无千百埸。
芳草自随征路远，游丝不及客愁长。
残红一片无寻处，分付年华与蜜房。
立夏前二日作
作者：陆游
朝代：宋

晨起披衣出草堂，轩窗已自喜微凉。馀春只有二三日，烂醉恨无千百场。芳草自随征路远，游丝不及客愁长。残红一片无寻处，分付年华与蜜房。
立春
作者：陆游
朝代：宋

绍煕又见四番春，春日春盘节物新。
独酌三杯愁对影，例添一岁老催人。
菊芽冒土如争出，柳色摇村已渐匀。
身是兰亭山下客，未容逸少擅清真。
立春
作者：陆游
朝代：宋

绍熙又见四番春，春日春盘节物新。独酌三杯愁对影，例添一岁老催人。菊芽冒土如争出，柳色摇村已渐匀。身是兰亭山下客，未容逸少擅清真。
立春
作者：陆游
朝代：宋

采花枝上宝幡新，看遍秦山楚水春。村舍不知时节换，傍檐百舌苦撩人。
立春
作者：陆游
朝代：宋

采花枝上宝旛新，看徧秦山楚水春。
村舍不知时节换，傍檐百舌苦撩人。
立春
作者：陆游
朝代：宋

采花枝上宝旛新，看遍秦山楚水春。
村舍不知时节换，傍檐百舌苦撩人。
立春
作者：陆游
朝代：宋
体裁：七言绝句

鬓毛萧飒寸心灰，生怕新年节物催。幸是身闲朝睡美，忽闻鼓吹打春回。
立春初春出游戏作
作者：陆游
朝代：宋

鬓毛萧飒寸心灰，生怕新年节物催。幸是身闲朝睡美，忽闻鼓吹打春回。绿窗百舌唤春眠，问柳寻花意已便。京洛化衣无梦去，邯郸观伎有诗传。铜壶阁下闲欹帽，石镜坊前戏坠鞭。酒隐人间君勿诮，定胜山泽作臞僊。
立春前一日作
作者：陆游
朝代：宋

开年化日己舒长，渐见风和乌变吭。冒土萓芽抽嫩绿，拂桥柳色弄轻黄。重温寿酒屠苏酽，探借春盘饼饵香。不入城门今几岁，遥知车马正匆忙。
立春前一日作
作者：陆游
朝代：宋
体裁：七言律诗

开年化日已舒长，渐见风和鸟变吭。冒土萱芽抽嫩绿，拂桥柳色弄轻黄。重温寿酒屠苏酽，探借春盘饼饵香。不入城门今几岁，遥知车马正匆忙。
立春前七日闻有预作春盘邀客者戏作
作者：陆游
朝代：宋

蓼芽蔬甲簇青红，盘筯纷纷笑语中。
一饼不分空恨望，暮年知有几春风。
立春前七日闻有预作春盘邀客者戏作
作者：陆游
朝代：宋

蓼芽蔬甲簇青红，盘箸纷纷笑语中。一饼不分空恨望，暮年知有几春风。
立春前七日闻有预作春盘邀客者戏作
作者：陆游
朝代：宋

蓼芽蔬甲簇青红，盘箸纷纷笑语中。
一饼不分空恨望，暮年知有几春风？
立春前三日作
作者：陆游
朝代：宋
体裁：五言律诗

春近寒尤苦，先生不下堂。乌皮蒙燕几，白拂挂禅床。书架斜斜设，梅花细细香。悠然睡还起，已觉日微长。
立春前四日谢雪方拜天庆庭中雪復作
作者：陆游
朝代：宋
体裁：七言律诗

佩玉珊珊谒众真，竟烦一雪慰疲民。未看舞鹤随飞盖，先喜飘花集拜茵。耕垄土膏千耦出，市楼酒贱万家春。使君老去悲才尽，诗句难追节物新。
立春前後连日风雨
作者：陆游
朝代：宋
体裁：五言律诗

河岸春生绿，斋扉雨送昏。手钞书半淡，巾漉酒微浑。饼饵连春日，歌呼近上元。所嗟今夕梦，不在石帆村。
立春后三日作
作者：陆游
朝代：宋

拂面毵毵巷柳黄，穿帘细细野梅香。
春回江表常年早，日向山中特地长。
千古事终输钓艇，一毫忧不到禅房。
緑尊掩罢惟须睡，高枕看人举世忙。
立春后作
作者：陆游
朝代：宋

春不遗穷僻，天如念寂寥。
鸟鸣知节换，池溜觉冰消。
冷餠供新荠，轻裘换故貂。
丰年无疾苦，邻曲递相招。
立春后十二日命驾至郊外戏书触目三首
作者：陆游
朝代：宋

身兼老病常归卧，天半阴晴偶出游。鹦鹉碧笼当户外，鞦韆画柱出墙头。年华冉冉飞双翼，梦境悠悠寄一沤。旅食都门那可久，少留应为赋春愁。宫云缥渺漏声迟，梦里华胥却自疑。春浅风光先盎盎，时平节物共熙熙。画帘不捲闻人语，玉勒徐行避酒旗。阅尽辈流身独健，恍如随计入都时。丹成不服怕升天，岂料乘风到日边。九陌楼台生细霭，万家弦管送流年。香车宝马沿湖路，绣幕金罍出郭船。折简亦思招客醉，不堪春困又成眠。
立春后十二日命驾至郊外戏书触目三首·其一
作者：陆游
朝代：宋

身兼老病常归卧，天半阴晴偶出游。
鹦鹉碧笼当户外，秋韆画柱出墙头。
年华冉冉飞双翼，梦境悠悠寄一沤。
旅食都门那可久，少留应为赋春愁。
立春后十二日命驾至郊外戏书触目三首·其一
作者：陆游
朝代：宋

身兼老病常归卧，天半阴晴偶出游。鹦鹉碧笼当户外，鞦韆画柱出墙头。年华冉冉飞双翼，梦境悠悠寄一沤。旅食都门那可久，少留应为赋春愁。
立春后十二日命驾至郊外戏书触目三首·其三
作者：陆游
朝代：宋
体裁：七言律诗

丹成不服怕升天，岂料乘风到日边。九陌楼台生细霭，万家弦管送流年。香车宝马沿湖路，绣幕金罍出郭船。折简亦思招客醉，不堪春困又成眠。
立春后十二日命驾至郊外戏书触目三首·其二
作者：陆游
朝代：宋

宫云缥渺漏声迟，梦裏华胥却自疑。
春浅风光先盎盎，时平节物共熙熙。
画帘不捲闻人语，玉勒徐行避酒旗。
阅尽辈流身独健，恍如随计入都时。
立春后十二日命驾至郊外戏书触目三首·其二
作者：陆游
朝代：宋

宫云缥渺漏声迟，梦里华胥却自疑。春浅风光先盎盎，时平节物共熙熙。画帘不捲闻人语，玉勒徐行避酒旗。阅尽辈流身独健，恍如随计入都时。
立春後三日作
作者：陆游
朝代：宋
体裁：七言律诗

拂面毵毵巷柳黄，穿帘细细野梅香。春回江表常年早，日向山中特地长。千古事终输钓艇，一毫忧不到禅房。绿尊掩罢惟须睡，高枕看人举世忙。
立春後作
作者：陆游
朝代：宋

春不遗穷僻，天如念寂寥。鸟鸣知节换，池溜觉冰消。冷饼供新荠，轻裘换故貂。丰年无疾苦，邻曲递相招。
立春後十二日命驾至郊外戏书触目
作者：陆游
朝代：宋

丹成不服怕升天，岂料乘风到日边。九陌楼台牛细霭，万家弦管送流年。香车宝马沿湖路，绣幙金罍出郭船。折简亦思招客醉，不堪春困又成眠。
立春後十二日命驾至郊外戏书触目
作者：陆游
朝代：宋

身兼老病常归卧，天半阴晴偶出游。
鹦鹉碧笼当户外，秋千画柱出墙头。
年华冉冉飞双翼，梦境悠悠寄一沤。
旅食都门那可久，少留应为赋春愁。
立春日
作者：陆游
朝代：宋

庆元丁巳春来晚，人日初过近上元。
空对一樽三太息，无人为戴缕金旛！
立春日
作者：陆游
朝代：宋

日出风和宿醉醒，山家乐事满余龄。
年丰腊雪经三白，地暖春郊已遍青。
菜细簇花宜薄饼，酒香浮螘泻长瓶。
湖村好景吟难尽，乞与侯家作画屏。
立春日
作者：陆游
朝代：宋

日出风和宿醉醒，山家乐事满馀龄。年丰腊雪经三白，地暖春郊已遍青。菜细簇花宜薄饼，酒香浮蚁泻长瓶。湖村好景吟难尽，乞与侯家作画屏。
立春日
作者：陆游
朝代：宋

江花江水每年同，春日春盘放手空。
天地无私生万物，山林有处着衰翁。
牛趋死地身无罪，梅发京华信不通。
数片飞飞犹腊雪，村邻相唤贺年丰。
立春日
作者：陆游
朝代：宋

江花江水每年同，春日春盘放手空。天地无私生万物，山林有处著衰翁。牛趋死地身无罪，梅发京华信不通。数片飞飞犹腊雪，村邻相唤贺年丰。
立春日
作者：陆游
朝代：宋

江花江水每年同，春日春盘放手空。天地无私生万物，山林有处著衰翁。牛趋死地身无罪，梅发京华信不通。数片飞飞犹腊雪，村邻相唤贺年豊。
立春日二首
作者：陆游
朝代：宋

花压乌巾酒满卮，旧逢春日恨春迟。如今病卧孤村里，过了新春也不知。庆元丁巳春来晚，人日初过近上元。空对一樽三太息，无人为戴缕金幡。
立春日二首·其一
作者：陆游
朝代：宋

花压乌巾酒满卮，旧逢春日恨春迟。
如今病卧孤村裏，过了新春也不知。
立春日二首·其一
作者：陆游
朝代：宋

花压乌巾酒满卮，旧逢春日恨春迟。如今病卧孤村里，过了新春也不知。
立春日二首·其二
作者：陆游
朝代：宋

庆元丁巳春来晚，人日初过近上元。空对一樽三太息，无人为戴缕金幡。
立春日二首·其二
作者：陆游
朝代：宋

庆元丁巳春来晚，人日初过近上元。
空对一樽三太息，无人为戴缕金旛。
立春日送客郊外
作者：陆游
朝代：宋

短鬓那禁岁月催，胜边花底又春回。雪消渐暖青鸳日，冰解初横玉监梅。江驿轩窗临古道，市楼弦管卖新醅。自怜病守无欢意，一笑常因送客来。
立春日送客郊外
作者：陆游
朝代：宋
体裁：诗

短鬓那禁岁月催，胜边花底又春回。雪消渐暖青鸳日，冰解初横玉鉴梅。江驿轩窗临古道，市楼弦管卖新醅。自怜病守无欢意，一笑常因送客来。
立春日送客郊外
作者：陆游
朝代：宋

短鬓那禁岁月催，胜边花底又春回。
雪消渐暖青鸳日，冰解初横玉鑑梅。
江驿轩窗临古道，市楼弦管卖新醅。
自怜病守无欢意，一笑常因送客来。
立秋前一夕作
作者：陆游
朝代：宋
体裁：五言律诗

萤度梧楸径，鸟鸣蒲苇洲。宁知八十老，又见一年秋。贺监称狂客，刘伶赠醉侯。吾身会兼此，已矣尚何求。
立秋前一夕作
作者：陆游
朝代：宋

萤度梧楸径，鸟鸣蒲苇洲。宁知八十老，又见一年秋。贺监称狂客，刘伶赠醉侯。吾身会兼此，已矣尚何求！
立秋前三日夜坐庭中偶赋
作者：陆游
朝代：宋

绛阙清都侍宴还，天风揺佩夜珊珊。
月轮桂满蟾初冷，星渚桥空鹊尚闲。
一鹤每临云雨上，几人虚老市朝间。
试将绿髮窥清镜，未愧僊姝玉炼颜。
立秋前三日夜坐庭中偶赋
作者：陆游
朝代：宋

绛阙清都侍宴还，天风摇佩夜珊珊。月轮桂满蟾初冷，星渚桥空鹊尚闲。一鹤每临云雨上，几人虚老市朝间。试将绿发窥清镜，未愧仙姝玉鍊颜。
立秋前九日大雨凉甚
作者：陆游
朝代：宋

天暑正三伏，雨来俄九秋。
寒声入檐户，爽气袭巾褠。
山色凝深黛，溪流战怒蚪。
身轻更何苦，处处可闲游。
立秋前九日大雨凉甚
作者：陆游
朝代：宋

雨暗初疑暮，云开已变秋。有风生枕簟，无汗渍衣？。漉酒尝浮螘，题诗走黑蚪。呼儿治书笈，吾欲剡中游。
立秋前九日大雨凉甚二首
作者：陆游
朝代：宋

天暑正三伏，雨来俄九秋。寒声入檐户，爽气袭巾褠。山色凝深黛，溪流战怒虬。身轻更何苦，处处可闲游。雨暗初疑暮，云开已变秋。有风生枕簟，无汗渍衣褠。漉酒尝浮蚁，题诗走黑虬。呼儿治书笈，吾欲剡中游。
立秋前九日大雨凉甚二首·其一
作者：陆游
朝代：宋
体裁：五言律诗

天暑正三伏，雨来俄九秋。寒声入檐户，爽气袭巾褠。山色凝深黛，溪流战怒虬。身轻更何苦，处处可闲游。
立秋前九日大雨凉甚二首·其二
作者：陆游
朝代：宋

雨暗初疑暮，云开已变秋。有风生枕簟，无汗渍衣褠。漉酒尝浮蚁，题诗走黑虬。呼儿治书笈，吾欲剡中游。
立秋前九日大雨凉甚二首·其二
作者：陆游
朝代：宋

雨暗初疑暮，云开已变秋。
有风生枕簟，无汗渍衣褠。
漉酒尝浮螘，题诗走黑虬。
呼儿治书笈，吾欲剡中游。
立秋前四日夜泛舟至跨湖桥
作者：陆游
朝代：宋

短楫追凉十里来，夜深却御便风回。离离蒲叶先秋老，嫋嫋苹花带露开。陌上歌呼簪稻穗，桥边灯火卖官醅。时平乐事知何限，未叹流年两鬓催。
立秋前四日夜泛舟至跨湖桥
作者：陆游
朝代：宋

短楫追凉十里来，夜深却御便风回。
离离蒲叶先秋老，袅袅苹花带露开。
陌上歌呼簪稻穗，桥边灯火卖官醅。
时平乐事知何限，未嘆流年两鬓催。
立秋前四日夜泛舟至跨湖桥
作者：陆游
朝代：宋

短楫追凉十里来，夜深却御便风回。离离蒲叶先秋老，袅袅蘋花带露开。陌上歌呼簪稻穗，桥边灯火卖官醅。时平乐事知何限，未叹流年两鬓催。
立秋后作
作者：陆游
朝代：宋
体裁：七言绝句

宋玉悲秋千载后，诗人例有早秋诗。老夫自笑心如石，三日秋风漫不知。
立秋后十日风雨凄冷独居有感
作者：陆游
朝代：宋

急雨鸣瓦沟，尖风入窗罅。纱笼耿青灯，寂寂新秋夜。谁言簿领中，乃复有此暇。稍翻书册读，已念灰火跨。那知是羁客，恍若在家舍。睡晚且熟眠，洗沐官有假。
立秋后十日风雨凄冷独居有感
作者：陆游
朝代：宋

急雨鸣瓦沟，尖风入窗罅。
纱笼耿青灯，寂寂新秋夜。
谁言簿领中，乃復有此暇。
稍翻书册读，已念灰火跨。
那知是羁客，恍若在家舍。
睡晚且熟眠，洗沐官有假。
立秋後作
作者：陆游
朝代：宋

宋玉悲秋千载後，诗人例有早秋诗。老夫自笑心如石，三日秋风漫不知。
立秋後四日雨
作者：陆游
朝代：宋
体裁：七言律诗

天为新秋故作凉，海风吹雨入虚堂。凉生庭树阴阴绿，润袭篝衣浥浥香。杯泛鹅儿供小啜，碓舂云子喜新尝。一年又见星桥近，未信仙家日月长。
竹窗昼眠
作者：陆游
朝代：宋
体裁：古风

初夏暑雨薄，但觉白日长。向来万里心，尽付一竹床。新笋出林表，森然羽林枪。时闻解箨声，灵府生清凉。平生喜昼眠，此志晚乃偿。安枕了无梦，孰为蝶与庄。徐起掬寒泉，中有菱丝香。清啸送落日，与世永相忘。
竹窗昼眠
作者：陆游
朝代：宋

初夏暑雨薄，但觉白日长。
向来万里心，尽付一竹床。
新笋出林表，森然羽林枪。
时闻解箨声，灵府生清凉。
平生喜昼眠，此志晚乃偿；安枕了无梦，孰为蝶与庄？徐起掬寒泉，中有菱丝香。
清啸送落日，与世永相忘。
笋绝句
作者：陆游
朝代：宋

列仙阅世独清癯，雪谷冰溪老不枯。
输与锦棚孩子辈，千金一束入天厨。
笋绝句
作者：陆游
朝代：宋

列仙阅世独清癯，雪谷冰溪老不枯。输与锦绷孩子辈，千金一束入天厨。
笋绝句
作者：陆游
朝代：宋

列仙阅世独清臞，雪谷冰溪老不枯。输与锦绷孩子辈，千金一束入天厨。
笥中偶得去年二月都下数诗
作者：陆游
朝代：宋
体裁：七言律诗

昨佩鱼符入凤城，春风处处听莺声。欲寻旧友半为鬼，重到西湖疑隔生。浮世正如投六簙，野人何意慕三旌。严州戍满真当老，犹幸为民死太平。
筑舍
作者：陆游
朝代：宋
体裁：五言律诗

筑舍水云乡，萧然似净坊。粥铛菰米滑，羹釜药苗香。素壁图嵩华，明窗读老庄。与人元淡淡，不是故相忘。
筑舍
作者：陆游
朝代：宋

筑舍水云乡，萧然似凈坊。
粥铛菰米滑，羹釜药苗香。
素壁图嵩华，明窗读老庄。
与人元淡淡，不是故相忘。
答客
作者：陆游
朝代：宋
体裁：古风

人生各有营，为吏最无策。其间小黠者，但肯乘下泽。绝笔光范书，扫迹翘才客。早收畏涂身，未老归阡陌。嗟予昧择术，误计真累百。衰病始知悔，泯默每自责。孤舟寄渺莽，尚恨江湖迮。客来勿多谈，穷命不禁吓。
答客
作者：陆游
朝代：宋

人生各有营，为吏最无策。其间小黠者，但肯乘下泽。绝笔光范书，扫迹翘才客。早收畏涂身，未老归阡陌。嗟予昧择术，误计真累百。衰病始知悔，泯默每自责。孤舟寄渺莽，尚恨江湖迮。客来勿多谈，穷命不禁嚇。
答客
作者：陆游
朝代：宋

人生各有营，为吏最无策；其间小黠者，但肯乘下泽。绝笔光范书，扫迹翘才客。早收畏涂身，未老归阡陌。嗟予昧择术，误计真累百。衰病始知悔，泯默每自责。孤舟寄渺莽，尚恨江湖迮。客来勿多谈，穷命不禁吓。
答郑虞任检法见赠
作者：陆游
朝代：宋
体裁：古风

卧龙山前秋雨晴，郑子过我如夙昔。照人眉宇寒巉巉，悬知笔有千钧力。镜湖岁暮霜叶空，乃闻载酒同诸公。归来湖山皆动色，新诗一纸吹清风。文章要须到屈宋，万仞青霄下鸾凤。区区圆美非绝伦，弹丸之评方误人。
答郑虞任检法见赠
作者：陆游
朝代：宋

卧龙山前秋雨晴，郑子过我如夙昔。照人眉宇寒巉巉，悬知笔有千钧力。镜湖岁暮霜叶空，乃闻载酒同诸公。归来湖山皆动色，新诗一纸吹清风。文章要须到屈宋，万仞青霄下鸾凤。区区圆美非绝伦，弹丸之评方误人！
策杖
作者：陆游
朝代：宋
体裁：七言绝句

山翁老病入腰膂，坐觉诸儿行步奔。暂出衡门须策杖，千回上树更堪论。
策杖
作者：陆游
朝代：宋

山翁老病入腰膂，坐觉诸儿行步奔。
暂出衡门须策杖，千回上树更堪论！
筹笔驿
作者：陆游
朝代：宋

运筹陈迹故依然，想见旌旗驻道边。一等人间管城子，不堪谯叟作降牋。
筹笔驿
作者：陆游
朝代：宋
体裁：七言绝句

运筹陈迹故依然，想见旌旗驻道边。一等人间管城子，不堪谯叟作降笺。
简何同叔
作者：陆游
朝代：宋

白发都门客，青灯夜雪时。尽捐尘世事，细看月湖诗。格律冰霜敌，襟怀猿鹤知。吾侪端后死，此事要深期。
简何同叔
作者：陆游
朝代：宋

白发都门客，青灯夜雪时；尽捐尘世事，细看月湖诗。格律冰霜敌，襟怀猿鹤知。吾侪端後死，此事要深期。
简何同叔
作者：陆游
朝代：宋

白髮都门客，青灯夜雪时。
尽捐尘世事，细看月湖诗。
格律冰霜敌，襟怀猿鹤知。
吾侪端后死，此事要深期。
简僧求奏望山拄杖
作者：陆游
朝代：宋

老病龙锺不自持，饱知藤杖可扶衰。明朝欲入天台去，试就高人乞一枝。
简僧求秦望山拄杖
作者：陆游
朝代：宋
体裁：七言绝句

老病龙钟不自持，饱知藤杖可扶衰。明朝欲入天台去，试就高人乞一枝。
简南禅勤长老
作者：陆游
朝代：宋
体裁：七言律诗

宦游处处是君恩，归去无期莫更论。眼正修行新有力，心空忧患已无根。钵盂分我云堂饭，拄杖敲君竹院门。屈宋向来堪一笑，故乡何恋更招魂。
简南襌勤长老
作者：陆游
朝代：宋

宦游处处是君恩，归去无期莫更论。眼正修行新有力，心空忧患已无根。钵盂分我云堂饭，拄杖敲君竹院门。屈宋向来堪一笑，故乡何恋更招魂？
简杨庭秀
作者：陆游
朝代：宋
体裁：五言律诗

衮衮过白日，悠悠良自欺。未成千古事，易满百年期。黄卷闲多味，红尘老不宜。相逢又轻别，此恨定谁知。
简杨庭秀
作者：陆游
朝代：宋

衮衮过白日，悠悠良自欺。未成千古事，易满百年期。黄卷闲多味，红尘老不宜。相逢又轻别，此恨定谁知？
简湖中隐者
作者：陆游
朝代：宋

十里隔天镜，一庵依翠屏。
甘泉胜牛乳，灵药似人形。
处处筇枝健，年年鬓色青。
客星犹不作，肯应少微星！
简湖中隐者
作者：陆游
朝代：宋

夫子终年醉不醒，若为问我故丁宁？书因遣仆驮黄蘖，诗许登山斸茯苓。畴昔但知悲骥老，即今谁不羡鸿冥？清宵定许敲门否，拟问黄庭两卷经。
简湖中隠者
作者：陆游
朝代：宋
体裁：五言律诗

十里隔天镜，一庵依翠屏。甘泉胜牛乳，灵药似人形。处处筇枝健，年年鬓色青。客星犹不作，肯应少微星。
简湖中隠者
作者：陆游
朝代：宋
体裁：七言律诗

夫子终年醉不醒，若为问我故丁宁。书因遣仆驮黄檗，诗许登山斸茯苓。畴昔但知悲骥老，即今谁不羡鸿冥。清宵定许敲门否，拟问黄庭两卷经。
简章德茂
作者：陆游
朝代：宋
体裁：七言律诗

殊方邂逅岂无缘，世事多乖复怅然。造物无情吾辈老，古人不死此心传。冷云黯黯朝横栈，红叶萧萧夜满船。个里约君同著句，不应输与灞桥边。
简章德茂
作者：陆游
朝代：宋

殊方邂逅岂无缘，世事多乖復怅然。
造物无情吾辈老，古人不死此心传。
冷云黯黯朝横栈，红叶萧萧夜满船。
箇裏约君同着句，不应输与灞桥边。
简苏训直判院庄器之贤良
作者：陆游
朝代：宋
体裁：七言律诗

行尽天涯白发新，槿篱竹屋著闲身。读书达旦失衰病，食菜终年安贱贫。正使寄声无薛孟，不妨同里有荀陈。从今杖履时相过，花柳村村次第春。
简苏训直判院庄器之贤良
作者：陆游
朝代：宋

行尽天涯白髮新，槿篱竹屋着闲身。
读书达旦失衰病，食菜终年安贱贫。
正使寄声无薛孟，不妨同里有荀陈。
从今杖履时相过，花柳村村次第春。
简苏邵叟
作者：陆游
朝代：宋
体裁：古风

君家文献历十朝，魏公峨冕加金貂。孙支得君愈隽发，贵名突兀凌烟霄。居吴入蜀三十载，诸公孰能折简招。涧松意气极磊砢，天马毛骨何超遥。鼎来行卷十九首，缑山明月闻吹箫。沉香亭畔未须说，想见风雪上灞桥。老夫诵之群玉府，学士如堵不敢骄。尔来一编愈妙绝，粲若新霁瞻斗杓。出为龙首子何有，老穿豹尾我亦聊。湖边酒楼无十步，胸次懑懑思同浇。
简谭德称
作者：陆游
朝代：宋

幼舆骨相称山岩，自要闲游不避谗。锦里先生为老伴，玉霄散吏是头衔。探春苑路花篸帽，看月江楼酒满衫。惟恨题诗无逸气，愧君阵马与风帆。
简谭德称
作者：陆游
朝代：宋

幼舆骨相称山岩，自要闲游不避谗。
锦里先生为老伴，玉霄散吏是头衔。
探春苑路花篸帽，看月江楼酒满衫。
惟恨题诗无逸气，愧君阵马与风颿。
简谭德称排闷
作者：陆游
朝代：宋

动舆骨相称山岩，自要闲游不避谗。锦里先生为老伴，玉霄散吏是头衔。探春苑路花篸帽，看月江楼酒满衫。惟恨题诗无逸气，媿君阵马与风帆。世事何知与愿违，十年高卧看群飞。猎围花市无人问，渔艇烟村有梦归。银烛焰长摇酒浪，宝刀佩稳压戎衣。君看白首寒窗客，侠气纵横亦未非。
简谭德称监丞
作者：陆游
朝代：宋
体裁：七言律诗

广都江上送舟行，泪洒春风别少城。冉冉几经新岁律，依依犹有旧交情。尘冠当挂弹何用，革带频移瘦自惊。剩欲约公风雨夜，一灯相对话平生。
简邢德允
作者：陆游
朝代：宋
体裁：七言律诗

邢子襟灵旧绝尘，尔来句法更清新。淡交喜得山栖友，杰作疑非火食人。岂但仆奴看屈子，直须涂改到生民。与君两世交情厚，剩欲灯前对角巾。
简邻里
作者：陆游
朝代：宋

今年意味报君知，属疾虽频未苦衰。独坐空斋如自讼，小镌残俸类分司。闲撑野艇渔蓑湿，乱插山花醉帽攲。有兴行歌便终日，逢人那识我为谁。
简邻里
作者：陆游
朝代：宋

今年意味报君知，属疾虽频未苦衰。
独坐空斋如自讼，小镌残俸类分司。
闲撑野艇渔蓑湿，乱插山花醉帽欹。
有兴行歌便终日，逢人那识我为谁。
简黎道士
作者：陆游
朝代：宋
体裁：七言律诗

满箔吴蚕茧渐稠，四郊膏雨麦方秋。道人昔是茶山客，病叟新为药市游。耆旧凋零谁晤语，篇章璀璨尚风流。兰亭剡曲春光好，倘肯相从弄钓舟。
箕卜
作者：陆游
朝代：宋

孟春百草灵，古俗迎紫姑。厨中取竹箕，冒以妇裙襦。竖子夹扶持，插笔祝其书。俄若有物凭，对答不须臾。岂必考中否，一笑聊相娱。诗章亦间作，酒食随所须。兴阑忽辞去，谁能执其袪。持箕畀灶婢，弃笔卧墙隅。几席亦已彻，狼藉果与蔬。纷纷竟何益，人鬼均一愚。
箕卜
作者：陆游
朝代：宋

孟春百草灵，古俗迎紫姑。
厨中取竹箕，冒以妇裙襦。
竖子夹扶持，插笔祝其书。
俄若有物凭，对答不须臾。
岂必考中否，一笑聊相娱。
诗章亦间作，酒食随所须。
兴阑忽辞去，谁能执其袪。
持箕畀竈婢，弃笔卧墙隅。
几席亦已彻，狼籍果与蔬。
纷纷竟何益，人鬼均一愚。
箕卜
作者：陆游
朝代：宋

孟春百草灵，古俗迎紫姑。厨中取竹箕，冒以妇裙襦，竖子夹扶持，插笔祝其书，俄若有物凭，对答不须臾。岂必考中否，一笑聊相娱，诗章亦间作，酒食随所须。兴阑忽辞去，谁能执其袪。持箕畀灶婢，弃笔卧墙隅。几席亦已彻，狼藉果与蔬。纷纷竟何益，人鬼均一愚！
箜篌谣二首寄季长少卿
作者：陆游
朝代：宋

庭树非不荣，霜霣万叶枯。朋友岂我弃，渐远势自疏。中夜起太息，发箧觅旧书。尘昏蠹蚀损，行缺字欲无。一读色已变，再读涕泪濡。卷书置箧中，宁使饱蠹鱼。少壮离别时，回顾日月长。会合终有期，何恨天一方。我齿如败屐，君发如新霜。馀日复几何，万里遥相望。欲泣老无泪，欲梦不可常。寄书何时到，江汉春茫茫。
箜篌谣二首寄季长少卿
作者：陆游
朝代：宋

庭树非不荣，霜霣万叶枯。
朋友岂我弃，渐远势自疏。
中夜起太息，发箧觅旧书，尘昏蠹蚀损，行缺字欲无。
一读色已变，再读涕泪濡。
卷书置箧中，宁使饱蠹鱼。
箜篌谣二首寄季长少卿·其一
作者：陆游
朝代：宋
体裁：古风

庭树非不荣，霜霣万叶枯。朋友岂我弃，渐远势自疏。中夜起太息，发箧觅旧书。尘昏蠹蚀损，行缺字欲无。一读色已变，再读涕泪濡。卷书置箧中，宁使饱蠹鱼。
箜篌谣二首寄季长少卿·其二
作者：陆游
朝代：宋

少壮离别时，回顾日月长。会合终有期，何恨天一方。我齿如败屐，君发如新霜。馀日复几何，万里遥相望。欲泣老无泪，欲梦不可常。寄书何时到，江汉春茫茫。
箜篌谣二首寄季长少卿·其二
作者：陆游
朝代：宋

少壮离别时，回顾日月长。
会合终有期，何恨天一方。
我齿如败屐，君髮如新霜。
余日復几何，万里遥相望。
欲泣老无泪，欲梦不可常。
寄书何时到，江汉春茫茫。
糟蟹
作者：陆游
朝代：宋
体裁：七言绝句

旧交髯簿久相忘，公子相从独味长。醉死糟丘终不悔，看来端的是无肠。
系舟下牢溪游三游洞二十八韵
作者：陆游
朝代：宋

旧观三峡图，常谓非人情。意疑天壤间，岂有此峥嵘。画师定戏耳，聊欲穷丹青。西游过沔鄂，莽莽千里平。昨日到峡州，所见始可惊。乃知画非妄，却恨笔未精。及兹下牢戍，峰嶂毕自呈。下入裂坤轴，高鶱插青冥。角胜多列峙，擅美有孤撑。或如釜上甑，或如坐后屏。或如倨而立，或如喜而迎。或深如螺房，或疏如窗棂。峨巍冠冕古，婀娜髻鬟倾。其间绝出者，虎搏蛟龙狞。崩崖凛欲堕，修梁架空横。悬瀑泻无底，终古何时盈。幽泉莫知处，但闻珩佩鸣。怪怪与奇奇，万状不可名。久闻三游洞，疾走忘病婴。窦穴初漆黑，伛偻扪壁行。方虞触蛰蛇，頫见一点明。扶接困僮奴，恍然出瓶罂。穹穹厦屋宽，滴乳成微泓。题名欧与黄，云蒸苍藓平。穿林走惊麇，拂面逢飞鼪。息倦盘石上，拾樵置茶铛。长啸答谷响，清吟和松声。辞卑不堪刻，犹足寄友生。
系舟下牢溪游三游洞二十八韵
作者：陆游
朝代：宋

旧观三峡图，常谓非人情。意疑天壤间，岂有此峥嵘。画师定戏耳，聊欲穷丹青。西游过沔鄂，莽莽千里平，昨日到峡州，所见始可惊，乃知画非妄，却恨笔未精。及兹下牢戍，峰嶂毕自呈。下入裂坤轴，高骞插青冥。角胜多列峙，擅美有孤撑。或如釜上甑，或如坐後屏。或如倨而立，或如喜而迎，或深如螺房，或疏如窗棂，峨巍冠冕古，婀娜髻鬟倾。其间绝出者，虎搏蛟虑狞，崩崖凛欲堕，修梁架空横，悬瀑泻无底，终古何时盈？幽泉莫知处，但闻珩佩鸣。怪怪与奇奇，万状不可名。久闻三游洞，疾走忘病婴，窦穴初漆黑，伛偻扪壁行，方虞触蜇蛇，俯见一点明，扶接困僮奴，恍然出瓶罂，穹穹厦屋宽，滴乳成微泓。题名欧与黄，云蒸苍藓平。穿林走惊麋，拂面逢飞鼪。息倦盘石上，拾樵置茶铛，长啸答谷响，清吟和松声。辞卑不堪刻，犹足寄友生。
系舟二首
作者：陆游
朝代：宋

系舟江浦待潮平，叹息无人共月明。历尽世间多少事，飘然依旧老书生。地旷月明铺素练，霜寒河浅拂轻绡。手扶万里天坛杖，夜过前村禹会桥。
系舟二首·其一
作者：陆游
朝代：宋

系舟江浦待潮平，叹息无人共月明。历尽世间多少事，飘然依旧老书生。
系船
作者：陆游
朝代：宋
体裁：五言律诗

高树滴残雨，丛芦生夕风。惰游贫有自，老钝学无功。岁月诗编里，江湖旅色中。烟村系船处，邂逅得渔翁。
素饭
作者：陆游
朝代：宋

放翁年来不肉食，盘箸未免犹豪奢。
松桂软炊玉粒饭，酰酱自调银色茄。
时招林下二三子，气压城中千百家。
缓步横摩五经笥，风炉更试茶山茶。
素饭
作者：陆游
朝代：宋
体裁：七言律诗

放翁年来不肉食，盘箸未免犹豪奢。松桂软炊玉粒饭，醯酱自调银色茄。时招林下二三子，气压城中千百家。缓步横摩五经笥，风炉更试茶山茶。
紫溪驿
作者：陆游
朝代：宋

云外丹青万仞梯。
木阴合处子规啼。
嘉陵栈道吾能说，略似黄亭到紫溪。
紫溪驿二首
作者：陆游
朝代：宋

它乡异县老何堪，短发萧萧不满篸。旋买一尊持自贺，病身安稳到江南。云外丹青万仞梯，木阴合处子规啼。嘉陵栈道吾能说，略似黄亭到紫溪。
紫溪驿二首·其一
作者：陆游
朝代：宋

它乡异县老何堪，短发萧萧不满篸。旋买一尊持自贺，病身安稳到江南。
紫溪驿二首·其一
作者：陆游
朝代：宋

它乡异县老何堪，短髮萧萧不满篸。
旋买一尊持自贺，病身安稳到江南。
紫溪驿二首·其二
作者：陆游
朝代：宋
体裁：七言绝句

云外丹青万仞梯，木阴合处子规啼。嘉陵栈道吾能说，略似黄亭到紫溪。
累日倦甚不能觞客睡起戏作
作者：陆游
朝代：宋

粉闇红蔫樽俎薄，不如止酒得安眠。无心已破浮生梦，有力聊轻造化权。脱发满梳真老矣，断香萦几故翛然。晚知古佛中边语，正合蒙庄内外篇。
累日倦甚不能觞客睡起戏作
作者：陆游
朝代：宋

粉闇红蔫罇爼薄，不如止酒得安眠。
无心已破浮生梦，有力聊轻造化权。
脱髮满梳真老矣，断香萦几故翛然。
晚知古佛中边语，正合蒙庄内外篇。
累日多事不复能观书感叹作此诗
作者：陆游
朝代：宋

我生无它长，所得静而简。出仕三十年，不殖一金产。四方到为家，所向不容拣。南游极巨海，西戍掠危栈。为州亦何好，且复占仕版。俸不给淖糜，况敢事酒盏。晨兴坐堂上，符檄高？嵼。藏书三万轴，一字不到眼。胸中积磊块，叹息谁为铲。浮生固如此，正可付一莞。
累日多事不复能观书感叹作此诗
作者：陆游
朝代：宋
体裁：古风

我生无它长，所得静而简。出仕三十年，不殖一金产。四方到为家，所向不容拣。南游极巨海，西戍掠危栈。为州亦何好，且复占仕版。俸不给淖糜，况敢事酒盏。晨兴坐堂上，符檄高�嵼。藏书三万轴，一字不到眼。胸中积磊块，叹息谁为铲。浮生固如此，正可付一莞。
累日多事不復能观书感嘆作此诗
作者：陆游
朝代：宋

我生无它长，所得静而简。
出仕三十年，不殖一金产。
四方到为家，所向不容拣。
南游极巨海，西戍掠危栈。
为州亦何好，且復占仕版。
俸不给淖糜，况敢事酒琖。
晨兴坐堂上，符檄高𡾰嵼。
藏书三万轴，一字不到眼。
胸中积磊块，嘆息谁为铲。
浮生固如此，正可付一莞。
累日文符沓至怅然有感
作者：陆游
朝代：宋

三十年为一世人，孤城梦断洛阳尘。强颜嬾复看人面，何地真堪著此身。白骨久埋金谷友，黄花尚醉葛天民。严光钓濑虽亡恙，除却江山万事新。
累日文符沓至怅然有感
作者：陆游
朝代：宋

白首逢人只累欷，今虽未是昨真非。
文章才尽欲焚稿，仕宦兴阑当拂衣。
浪出自应为後戒，放言那计堕危机。
辽天华表苍茫里，千载何人识令威？
累日文符沓至怅然有感
作者：陆游
朝代：宋

豪气人言苦不除，固应屏迹向江湖。
封侯万里独心在，餬口四方何事无？薄俗更堪开眼看，老翁宁办折腰趋？鼠肝虫臂今无择，付与乾坤造化炉。
累日文符沓至怅然有感三首
作者：陆游
朝代：宋

豪气人言苦不除，固应屏迹向江湖。封侯万里独心在，糊口四方何事无。薄俗更堪开眼看，老翁宁办折腰趋。鼠肝虫臂今无择，付与乾坤造化炉。白首逢人只累欷，今虽未是昨真非。文章才尽欲焚稿，仕宦兴阑当拂衣。浪出自应为后戒，放言那计堕危机。辽天华表苍茫里，千载何人识令威。三十年为一世人，孤城梦断洛阳尘。强颜懒复看人面，何地真堪著此身。白骨久埋金谷友，黄花尚醉葛天民。严光钓濑虽亡恙，除却江山万事新。
累日文符沓至怅然有感三首·其一
作者：陆游
朝代：宋

豪气人言苦不除，固应屏迹向江湖。封侯万里独心在，糊口四方何事无。薄俗更堪开眼看，老翁宁办折腰趋。鼠肝虫臂今无择，付与乾坤造化炉。
累日文符沓至怅然有感三首·其一
作者：陆游
朝代：宋

豪气人言苦不除，固应屏迹向江湖。
封侯万里独心在，餬口四方何事无。
薄俗更堪开眼看，老翁宁办折腰趋。
鼠肝虫臂今无择，付与干坤造化炉。
累日文符沓至怅然有感三首·其三
作者：陆游
朝代：宋

三十年为一世人，孤城梦断洛阳尘。强颜懒复看人面，何地真堪著此身。白骨久埋金谷友，黄花尚醉葛天民。严光钓濑虽亡恙，除却江山万事新。
累日文符沓至怅然有感三首·其三
作者：陆游
朝代：宋

三十年为一世人，孤城梦断洛阳尘。
强颜懒復看人面，何地真堪着此身。
白骨久埋金谷友，黄花尚醉葛天民。
严光钓濑虽亡恙，除却江山万事新。
累日文符沓至怅然有感三首·其二
作者：陆游
朝代：宋

白首逢人只累欷，今虽未是昨真非。
文章才尽欲焚稿，仕宦兴阑当拂衣。
浪出自应为后戒，放言那计堕危机。
辽天华表苍茫裏，千载何人识令威。
累日文符沓至怅然有感三首·其二
作者：陆游
朝代：宋

白首逢人只累欷，今虽未是昨真非。文章才尽欲焚稿，仕宦兴阑当拂衣。浪出自应为后戒，放言那计堕危机。辽天华表苍茫里，千载何人识令威。
累日无酒亦不肉食戏作此诗
作者：陆游
朝代：宋

小筑精庐剡曲傍，枵然蝉腹与龟肠。
酒钱觅处无司业，斋日多来似太常。
云碓旋舂菰米滑，风炉亲候药苖香。
明年更入南山去，要试囊中服玉方。
累日无酒亦不肉食戏作此诗
作者：陆游
朝代：宋
体裁：七言律诗

小筑精庐剡曲傍，枵然蝉腹与龟肠。酒钱觅处无司业，斋日多来似太常。云碓旋舂菰米滑，风炉亲候药苗香。明年更入南山去，要试囊中服玉方。
累日浓云作雪不成遂有春意
作者：陆游
朝代：宋
体裁：七言律诗

酿雪经旬竟不成，一霜却作十分晴。云归岫穴千峰立，暖入郊原万耦耕。菖叶离离丰岁候，梅花眷眷故人情。道傍孤店新醅熟，已有幽禽一两声。
緑净亭晚兴
作者：陆游
朝代：宋

緑净亭边物色奇，放翁睡起曵笻枝。
新凉已似雁来后，微雨却如梅熟时。
緑竹成阴藏细栈，朱阑倒影入清池。
登临独恨非吾土，不为城头画角悲。
繫舟下牢溪游三游洞二十八韵
作者：陆游
朝代：宋

旧观三峡图，常谓非人情。
意疑天壤间，岂有此峥嵘。
画师定戏耳，聊欲穷丹青。
西游过沔鄂，莽莽千里平。
昨日到峡州，所见始可惊。
乃知画非妄，却恨笔未精。
及兹下牢戍，峰嶂毕自呈。
下入裂坤轴，高鶱插青冥。
角胜多列峙，擅美有孤撑。
或如釡上甑，或如坐后屏。
或如倨而立，或如喜而迎。
或深如螺房，或疏如窗櫺。
峨巍冠冕古，婀娜髻鬟倾。
其间绝出者，虎搏蛟龙狞。
崩崖凛欲堕，修梁架空横。
悬瀑泻无底，终古何时盈。
幽泉莫知处，但闻珩佩鸣。
怪怪与奇奇，万状不可名。
久闻三游洞，疾走忘病婴。
窦穴初漆黑，伛偻扪壁行。
方虞触蛰蛇，俯见一点明。
扶接困僮奴，恍然出瓶罂。
穹穹厦屋宽，滴乳成微泓。
题名欧与黄，云蒸苍藓平。
穿林走惊麕，拂面逢飞鼪。
息倦盘石上，拾樵置茶铛。
长啸答谷响，清吟和松声。
辞卑不堪刻，犹足寄友生。
繫舟二首·其一
作者：陆游
朝代：宋

繫舟江浦待潮平，嘆息无人共月明。
歴尽世间多少事，飘然依旧老书生。
繫舟二首·其二
作者：陆游
朝代：宋
体裁：七言绝句

地旷月明铺素练，霜寒河浅拂轻绡。手扶万里天坛杖，夜过前村禹会桥。
繫舟平水步
作者：陆游
朝代：宋
体裁：七言律诗

舟尾参差野岸横，屐声穿市得闲行。雨昏茆店炊烟湿，人语蓬窗绩火明。枝上橙香初受摘，担头菰脆正堪烹。渔樵自是平生意，不为衰迟薄宦情。
繫船
作者：陆游
朝代：宋

高树滴残雨，丛芦生夕风。
惰游贫有自，老钝学无功。
岁月诗编裏，江湖旅色中。
烟村繫船处，邂逅得渔翁。
红梅
作者：陆游
朝代：宋

云里溪头已占春，小园又试晚妆新。放翁老去风情在，恼得梅花醉似人。
红梅二首
作者：陆游
朝代：宋

苧萝山下越溪女，戏作长安时世妆。白白朱朱虽小异，断知不是百花香。雪里溪头已占春，小园又试晚妆新。放翁老去风情在，恼得梅花醉似人。
红梅二首·其一
作者：陆游
朝代：宋

苎萝山下越溪女，戏作长安时世粧。
白白朱朱虽小异，断知不是百花香。
红梅二首·其一
作者：陆游
朝代：宋

苧萝山下越溪女，戏作长安时世妆。白白朱朱虽小异，断知不是百花香。
红梅二首·其二
作者：陆游
朝代：宋

雪裏溪头已占春，小园又试晚粧新。
放翁老去风情在，恼得梅花醉似人。
红梅二首·其二
作者：陆游
朝代：宋

雪里溪头已占春，小园又试晚妆新。放翁老去风情在，恼得梅花醉似人。
纪怀
作者：陆游
朝代：宋
体裁：七言律诗

未斸要离冢畔云，侩牛得食寄乡枌。修身本欲善吾死，临事岂忘尊所闻。时序管宁亲馈奠，江山庞老上丘坟。饰巾家箦从来事，万种悠悠莫苦分。
纵步近村
作者：陆游
朝代：宋

病去身轻试杖藜，满村荞麦正离离。照溪自叹尚微瘦，趁渡人言殊未衰。草塞瓶头沽浊酒，花篸笠顶引群儿。裴回不恨归差晚，正爱青灯映竹篱。
纵步近村
作者：陆游
朝代：宋

病去身轻试杖藜，满村荞麦正离离。照溪自叹尚微瘦，趁渡人言殊未衰。草塞瓶头沽浊酒，花簪笠顶引群儿。裴回不恨归差晚，正爱青灯映竹篱。
纵步近村
作者：陆游
朝代：宋

病去身轻试杖藜，满村荞麦正离离。
照溪自嘆尚微瘦，趁渡人言殊未衰。
草塞瓶头沽浊酒，花簪笠顶引群儿。
裴回不恨归差晚，正爱青灯映竹篱。
纵游
作者：陆游
朝代：宋
体裁：七言律诗

人事元知不可谐，名山踏破几青鞋。百钱挂杖无时醉，一锸随身到处埋。驿壁读诗摩病眼，僧窗看竹散幽怀。亦知诗料无穷尽，灯火萧疏过县街。
纵游归泊湖桥有作
作者：陆游
朝代：宋
体裁：七言律诗

西蜀东吴到处游，千岩万壑独吾州。短篷载月娥江夜，小蹇寻诗禹寺秋。村酒可赊常痛饮，野人有兴即相求。何由唤得王摩诘，为画湖桥一片愁。
纵游归泊湖桥有作
作者：陆游
朝代：宋

西蜀东吴到处游，千岩万壑独吾州。短篷载月娥江夜，小蹇寻诗禹寺秋。村酒可赊常痛饮，野人有兴即相求。何由唤得王摩诘，为画湖桥一片愁？
纵游深山随所遇记之
作者：陆游
朝代：宋

道逢山客束荆薪，口眼睢盱略似人。
试问村名瞠不语，砉然长啸上嶙峋。
纵游深山随所遇记之四首
作者：陆游
朝代：宋

行穿荦确度谽谺，路跨清溪一木斜。历尽艰危到平地，坏垣攲屋两三家。山径攲危细栈通，孤村小店夕阳红。竹郎有庙临江际，木客无家住箐中。道逢山客束荆薪，口眼睢盱略似人。试问村名瞠不语，剨然长啸上嶙峋。古寺萧萧不见僧，飞鼪满屋老枭鸣。空房终夜无灯火，断木支门睡到明。
纵游深山随所遇记之四首·其一
作者：陆游
朝代：宋

行穿荦确度谽谺，路跨清溪一木斜。历尽艰危到平地，坏垣攲屋两三家。
纵游深山随所遇记之四首·其一
作者：陆游
朝代：宋

行穿荦确度谽谺，路跨清溪一木斜。
历尽艰危到平地，坏垣欹屋两三家。
纵游深山随所遇记之四首·其三
作者：陆游
朝代：宋
体裁：七言绝句

道逢山客束荆薪，口眼睢盱略似人。试问村名瞠不语，剨然长啸上嶙峋。
纵游深山随所遇记之四首·其二
作者：陆游
朝代：宋

山径攲危细栈通，孤村小店夕阳红。竹郎有庙临江际，木客无家住箐中。
纵游深山随所遇记之四首·其二
作者：陆游
朝代：宋

山径欹危细栈通，孤村小店夕阳红。竹郎有庙临江际，木客无家住箐中。
纵游深山随所遇记之四首·其四
作者：陆游
朝代：宋
体裁：七言绝句

古寺萧萧不见僧，飞鼪满屋老枭鸣。空房终夜无灯火，断木支门睡到明。
纵笔
作者：陆游
朝代：宋

东都宫阙郁嵯峨，忍听胡儿敕勒歌。
云隔江淮翔翠凤，露沾荆棘没铜驼，丹心自笑依然在，白发将如老去何；安得铁衣三万骑，为君王取旧山河！
纵笔
作者：陆游
朝代：宋
体裁：七言律诗

冉冉残年迫耄期，肱虽三折未成医。北山愚公世方笑，东郭顺子吾所师。万里元非破贼手，一生无奈造物儿。梅雨初晴湖水满，未妨把酒细哦诗。
纵笔
作者：陆游
朝代：宋

冻研笑臞儒，雕弓隐猎徒。
不成平赵魏，正可老江湖。
憔悴头虽秃，轮囷胆尚麤。
咸阳呼五白，何遽不能卢！
纵笔
作者：陆游
朝代：宋

壮岁志天下，崎岖无一施。
高谈对邻父，朴学付痴儿。
补栅怜鸡冷，分粮悯雀饥。
吾生忽至此，惆怅镜中丝！
纵笔
作者：陆游
朝代：宋

天道何时定？人生固有涯。
壮年行出塞，晚岁病还家。
积愤凭谁豁，孤忠袛自嗟。
今朝茅屋底，隐约听霜笳。
纵笔
作者：陆游
朝代：宋

山合水将穷，真宜着放翁。
醉嫌天地迮，老觉岁时公。
偃蹇松逃世，翩仙鹤驾风。
旧交零落尽，一笑与谁同。
纵笔
作者：陆游
朝代：宋

山合水将穷，真宜著放翁。醉嫌天地迮，老觉岁时公。偃蹇松逃世，翩仙鹤驾风。旧交零落尽，一笑与谁同。
纵笔
作者：陆游
朝代：宋

山合水将穷，真宜著放翁。
醉嫌天地迮，老觉岁时公。
偃蹇松逃世，翩仙鹤驾风。
旧交零落尽，一笑与谁同？
纵笔
作者：陆游
朝代：宋

惰游不能耕，心媿新舂白。
啸傲茅三间，主人终胜客。
纵笔
作者：陆游
朝代：宋

未说无功爵位叨，昔人所畏在功高。
印如斗大宁常保，剑拄颐长秪自劳。
酒社极知身可隐，猎场犹得气差豪。
世间见透浑无事，狐貉安能诧縕袍！
纵笔
作者：陆游
朝代：宋

气本充天地，书非汗马牛。人人见尧舜，世世有巢由。朝市红尘闹，山村白发稠。所欣吾道在，江汉古东流。
纵笔
作者：陆游
朝代：宋

气本充天地，书非汗马牛。
人人见尧舜，世世有巢由。
朝市红尘闹，山村白髮稠。
所欣吾道在，江汉古东流。
纵笔
作者：陆游
朝代：宋

百尺松根结茯苓，千年长养似人形。
谁知金鼎烹初熟，恰值山翁醉欲醒。
纵笔
作者：陆游
朝代：宋

薙草除枯叶，劳人亦动心。
无愁疏把酒，习嬾罢弹琴。
濯垢临溪水，追凉就木阴。
常寻省力处，外物孰能侵！
纵笔三首
作者：陆游
朝代：宋

老眼轻千乘，枯肠却八珍。直令身潦倒，未害胆轮囷。酒里遗浮世，书中见古人。平生笑园绮，老蹋帝城尘。壮岁志天下，崎岖无一施。高谈对邻父，朴学付痴儿。补栅怜鸡冷，分粮悯雀饥。吾生忽至此，惆怅镜中丝。天道何时定，人生固有涯。壮年行出塞，晚岁病还家。积愤凭谁豁，孤忠祇自嗟。今朝茅屋底，隐约听霜笳。
纵笔三首
作者：陆游
朝代：宋

闲经月下白蘋洲，半脱风前紫绮裘。曾值东风谒鸾驾，却因南渡看龙舟。年光已付瞢腾醉，天宇谁从汗漫游。莫怪又成横笛去，故人期我玉华楼。东都宫阙郁嵯峨，忍听胡儿敕勒歌。云隔江淮翔翠凤，露沾荆棘没铜驼。丹心自笑依然在，白发将如老去何。安得铁衣三万骑，为君王取旧山河。行省当年驻陇头，腐儒随牒亦西游。千艘冲雪鱼关晓，万灶连云骆谷秋。天道难知胡更炽，神州未复士堪羞。会须沥血书封事，请报天家九世雠。
纵笔三首·其一
作者：陆游
朝代：宋

老眼轻千乘，枯肠却八珍。
直令身潦倒，未害胆轮囷。
酒裏遗浮世，书中见古人。
平生笑园绮，老蹋帝城尘。
纵笔三首·其一
作者：陆游
朝代：宋

老眼轻千乘，枯肠却八珍。直令身潦倒，未害胆轮囷。酒里遗浮世，书中见古人。平生笑园绮，老蹋帝城尘。
纵笔三首·其一
作者：陆游
朝代：宋

闲经月下白苹洲，半脱风前紫绮裘。
曾值东风谒鸾驾，却因南渡看龙舟。
年光已付瞢腾醉，天宇谁从汗漫游。
莫怪又成横笛去，故人期我玉华楼。
纵笔三首·其一
作者：陆游
朝代：宋

闲经月下白蘋洲，半脱风前紫绮裘。曾值东风谒鸾驾，却因南渡看龙舟。年光已付瞢腾醉，天宇谁从汗漫游。莫怪又成横笛去，故人期我玉华楼。
纵笔三首·其三
作者：陆游
朝代：宋
体裁：五言律诗

天道何时定，人生固有涯。壮年行出塞，晚岁病还家。积愤凭谁豁，孤忠祇自嗟。今朝茅屋底，隐约听霜笳。
纵笔三首·其三
作者：陆游
朝代：宋

行省当年驻陇头，腐儒随牒亦西游。千艘冲雪鱼关晓，万灶连云骆谷秋。天道难知胡更炽，神州未复士堪羞。会须沥血书封事，请报天家九世雠。
纵笔三首·其三
作者：陆游
朝代：宋

行省当年驻陇头，腐儒随牒亦西游。
千艘衝雪鱼关晓，万竈连云骆谷秋。
天道难知羌更炽，神州未復士堪羞。
会须沥血书封事，请报天家九世雠。
纵笔三首·其二
作者：陆游
朝代：宋

东都宫阙郁嵯峨，忍听胡儿敕勒歌。云隔江淮翔翠凤，露沾荆棘没铜驼。丹心自笑依然在，白发将如老去何。安得铁衣三万骑，为君王取旧山河。
纵笔三首·其二
作者：陆游
朝代：宋

东都宫阙郁嵯峨，忍听胡儿敕勒歌。
云隔江淮翔翠凤，露霑荆棘没铜驼。
丹心自笑依然在，白髮将如老去何。
安得铁衣三万骑，为君王取旧山河。
纵笔三首·其二
作者：陆游
朝代：宋
体裁：五言律诗

壮岁志天下，崎岖无一施。高谈对邻父，朴学付痴儿。补栅怜鸡冷，分粮悯雀饥。吾生忽至此，惆怅镜中丝。
纵笔二首
作者：陆游
朝代：宋

冻研笑臞儒，雕弓隐猎徒。不成平赵魏，正可老江湖。憔悴头虽秃，轮囷胆尚粗。咸阳呼五白，何遽不能卢。故国吾宗庙，群胡我寇雠。但应坚此念，宁假用它谋。望驾遗民老，忘兵志士忧。何时闻遣将，往护北平秋。
纵笔二首
作者：陆游
朝代：宋

天下本无事，吾生行且休。关心惟酒盏，入眼独渔舟。雁过三湘晓，云开二华秋。殷勤驿楼柱，小草记曾游。相马失之瘦，知人良独难。虽居环堵室，未废切云冠。暮雨潼关暗，秋风渭水寒。深芜埋壮士，千古为悲欢。
纵笔二首
作者：陆游
朝代：宋

晨炊躬稼米，夜读世藏书。俯仰无多愧，心知死有馀。破囷供饭足，陋屋著身宽。小蹇勤刍秣，时时一跨鞍。
纵笔二首
作者：陆游
朝代：宋

骑鹤翩翩过月傍，浩然风露九秋凉。忽闻捲地潮声起，始觉江山近故乡。百尺松根结茯苓，千年长养似人形。谁知金鼎烹初熟，恰直山翁醉欲醒。
纵笔二首·其一
作者：陆游
朝代：宋
体裁：五言律诗

冻研笑臞儒，雕弓隐猎徒。不成平赵魏，正可老江湖。憔悴头虽秃，轮囷胆尚粗。咸阳呼五白，何遽不能卢。
纵笔二首·其一
作者：陆游
朝代：宋
体裁：五言律诗

天下本无事，吾生行且休。关心惟酒盏，入眼独渔舟。雁过三湘晓，云开二华秋。殷勤驿楼柱，小草记曾游。
纵笔二首·其一
作者：陆游
朝代：宋

晨炊躬稼米，夜读世藏书。
俯仰无多愧，心知死有余。
纵笔二首·其一
作者：陆游
朝代：宋

晨炊躬稼米，夜读世藏书。俯仰无多愧，心知死有馀。
纵笔二首·其一
作者：陆游
朝代：宋
体裁：七言绝句

骑鹤翩翩过月傍，浩然风露九秋凉。忽闻捲地潮声起，始觉江山近故乡。
纵笔二首·其二
作者：陆游
朝代：宋

故国吾宗庙，群羌我虏雠。
但应坚此念，宁假用它谋。
望驾遗民老，忘兵志士忧。
何时闻遣将，往护北平秋。
纵笔二首·其二
作者：陆游
朝代：宋

故国吾宗庙，群胡我寇雠。但应坚此念，宁假用它谋。望驾遗民老，忘兵志士忧。何时闻遣将，往护北平秋。
纵笔二首·其二
作者：陆游
朝代：宋
体裁：七言绝句

百尺松根结茯苓，千年长养似人形。谁知金鼎烹初熟，恰直山翁醉欲醒。
纵笔二首·其二
作者：陆游
朝代：宋
体裁：五言律诗

相马失之瘦，知人良独难。虽居环堵室，未废切云冠。暮雨潼关暗，秋风渭水寒。深芜埋壮士，千古为悲欢。
纵笔二首·其二
作者：陆游
朝代：宋

破囷供饭足，陋屋着身宽。
小蹇勤刍秣，时时一跨鞍。
纵笔二首·其二
作者：陆游
朝代：宋

破囷供饭足，陋屋著身宽。小蹇勤刍秣，时时一跨鞍。
纵笔五首
作者：陆游
朝代：宋

惰游不能耕，心愧新舂白。啸傲茅三间，主人终胜客。朝士腰下黄，山僧鼻端白。放翁俱笑汝，饱饭作闲客。温温地炉红，皎皎纸窗白。忽闻啄木声，疑是敲门客。雪晴蓼甲红，雨足韭头白。虽无万钱具，野饭可留客。小儿勿大勤，使汝发早白。长为南亩民，殊胜东閤客。
纵笔五首·其一
作者：陆游
朝代：宋
体裁：五言绝句

惰游不能耕，心愧新舂白。啸傲茅三间，主人终胜客。
纵笔五首·其三
作者：陆游
朝代：宋
体裁：五言绝句

温温地炉红，皎皎纸窗白。忽闻啄木声，疑是敲门客。
纵笔五首·其二
作者：陆游
朝代：宋
体裁：五言绝句

朝士腰下黄，山僧鼻端白。放翁俱笑汝，饱饭作闲客。
纵笔五首·其五
作者：陆游
朝代：宋

小儿勿大勤，使汝发早白。长为南亩民，殊胜东閤客。
纵笔五首·其五
作者：陆游
朝代：宋

小儿勿大勤，使汝髮早白。
长为南亩民，殊胜东閤客。
纵笔五首·其四
作者：陆游
朝代：宋
体裁：五言绝句

雪晴蓼甲红，雨足韭头白。虽无万钱具，野饭可留客。
纵笔四首
作者：陆游
朝代：宋

兀兀一无为，冥冥百不知。倦多惟嗜睡，食晚遂忘饥。开卷浑如梦，逢人不省谁。何须觅知识，木石即吾师。一点湛空明，居然万事轻。菜元胜肉食，车岂异徒行。幻境终何在，金丹本自成。信能如是解，土苴亦长生。薙草除枯叶，劳人亦动心。无愁疏把酒，习懒罢弹琴。濯垢临溪水，追凉就木阴。常寻省力处，外物孰能侵。梦事饱曾经，灵台了不惊。冤亲同一妄，魔佛两皆平。应物如风过，投床即鼾声。晨兴拂几砚，犹恨太劳生。
纵笔四首
作者：陆游
朝代：宋

文叔一人知此翁，洛阳城里又东风。让他绿发好年少，二十四岁作三公。一纸除书到海边，紫皇赐号武夷仙。功名敢道浑无意，暂作闲人五百年。背上嵯峨两肉山，明驼有债自须还。玉霄峰头雪色鹿，清晓一声烟雨间。素月徘徊牛斗间，天风吹鹤度函关。一年似此佳时少，唤起陈抟醉华山。
纵笔四首
作者：陆游
朝代：宋

胸中略无一点事，眼底常展数行书。半饥半饱便可尔，衣食何须求有馀。小儿读书耕且养，老夫入朝仕易农。明春史成许归去，父子相逐歌年丰。昼倦夜常成美睡，病多老却未全衰。归从册府犹披卷，了却官书更赋诗。坊远不闻宫漏声，三茅钟残窗欲明。山童睡熟呼不应，添水拂书翁自行。
纵笔四首
作者：陆游
朝代：宋

莫笑畸翁迫耄期，从来不许俗人知。系船惯听巴东雨，画策曾从渭北师。袖剑客同楼上醉，烂柯人看洞中棋。如今更欲沧溟去，鲸浪浮天信所之。常笑相如赋上林，肯为子政铸黄金。心光自发谁能障，踵息无声不厌深。摇齿复牢堪决肉，枯颅再茁已胜簪。老松涧底虽终弃，霜雪元知不解侵。拖得乌藤到处行，看山看水眼犹明。但期少健游潼华，岂必长生似老彭。一緉青鞋吾事了，半甔绿酒万缘轻。安知不作希夷叟，生长兵间老太平。未说无功爵位叨，昔人所畏在功高。印如斗大宁常保，剑拄颐长祇自劳。酒社极知身可隐，猎场犹得气差豪。世间见透浑无事，狐貉安能诧缊袍。
纵笔四首·其一
作者：陆游
朝代：宋
体裁：五言律诗

兀兀一无为，冥冥百不知。倦多惟嗜睡，食晚遂忘饥。开卷浑如梦，逢人不省谁。何须觅知识，木石即吾师。
纵笔四首·其一
作者：陆游
朝代：宋

文叔一人知此翁，洛阳城裏又东风。
譲他绿髮好年少，二十四岁作三公。
纵笔四首·其一
作者：陆游
朝代：宋

文叔一人知此翁，洛阳城里又东风。让他绿发好年少，二十四岁作三公。
纵笔四首·其一
作者：陆游
朝代：宋

胸中略无一点事，眼底常展数行书。
半饥半饱便可尔，衣食何须求有余。
纵笔四首·其一
作者：陆游
朝代：宋

胸中略无一点事，眼底常展数行书。半饥半饱便可尔，衣食何须求有馀。
纵笔四首·其一
作者：陆游
朝代：宋

莫笑畸翁迫耄期，从来不许俗人知。系船惯听巴东雨，画策曾从渭北师。袖剑客同楼上醉，烂柯人看洞中棋。如今更欲沧溟去，鲸浪浮天信所之。
纵笔四首·其一
作者：陆游
朝代：宋

莫笑畸翁迫耄期，从来不许俗人知。
繫船惯听巴东雨，画策曾从渭北师。
袖剑客同楼上醉，烂柯人看洞中棋。
如今更欲沧溟去，鲸浪浮天信所之。
纵笔四首·其三
作者：陆游
朝代：宋
体裁：七言律诗

拖得乌藤到处行，看山看水眼犹明。但期少健游潼华，岂必长生似老彭。一緉青鞋吾事了，半甔绿酒万缘轻。安知不作希夷叟，生长兵间老太平。
纵笔四首·其三
作者：陆游
朝代：宋
体裁：七言绝句

昼倦夜常成美睡，病多老却未全衰。归从册府犹披卷，了却官书更赋诗。
纵笔四首·其三
作者：陆游
朝代：宋

背上嵯峨两肉山，明駞有债自须还。
玉霄峰头雪色鹿，清晓一声烟雨间。
纵笔四首·其三
作者：陆游
朝代：宋

背上嵯峨两肉山，明驼有债自须还。玉霄峰头雪色鹿，清晓一声烟雨间。
纵笔四首·其三
作者：陆游
朝代：宋
体裁：五言律诗

薙草除枯叶，劳人亦动心。无愁疏把酒，习懒罢弹琴。濯垢临溪水，追凉就木阴。常寻省力处，外物孰能侵。
纵笔四首·其二
作者：陆游
朝代：宋
体裁：五言律诗

一点湛空明，居然万事轻。菜元胜肉食，车岂异徒行。幻境终何在，金丹本自成。信能如是解，土苴亦长生。
纵笔四首·其二
作者：陆游
朝代：宋
体裁：七言绝句

一纸除书到海边，紫皇赐号武夷仙。功名敢道浑无意，暂作闲人五百年。
纵笔四首·其二
作者：陆游
朝代：宋
体裁：七言绝句

小儿读书耕且养，老夫入朝仕易农。明春史成许归去，父子相逐歌年丰。
纵笔四首·其二
作者：陆游
朝代：宋

常笑相如赋上林，肯为子政铸黄金。心光自发谁能障，踵息无声不厌深。摇齿复牢堪决肉，枯颅再茁已胜簪。老松涧底虽终弃，霜雪元知不解侵。
纵笔四首·其二
作者：陆游
朝代：宋

常笑相如赋上林，肯为子政铸黄金。
心光自发谁能障，踵息无声不厌深。
摇齿復牢堪决肉，枯颅再茁已胜簪。
老松涧底虽终弃，霜雪元知不解侵。
纵笔四首·其四
作者：陆游
朝代：宋
体裁：七言绝句

坊远不闻宫漏声，三茅钟残窗欲明。山童睡熟呼不应，添水拂书翁自行。
纵笔四首·其四
作者：陆游
朝代：宋
体裁：七言律诗

未说无功爵位叨，昔人所畏在功高。印如斗大宁常保，剑拄颐长祇自劳。酒社极知身可隐，猎场犹得气差豪。世间见透浑无事，狐貉安能诧缊袍。
纵笔四首·其四
作者：陆游
朝代：宋
体裁：五言律诗

梦事饱曾经，灵台了不惊。冤亲同一妄，魔佛两皆平。应物如风过，投床即鼾声。晨兴拂几砚，犹恨太劳生。
纵笔四首·其四
作者：陆游
朝代：宋
体裁：七言绝句

素月徘徊牛斗间，天风吹鹤度函关。一年似此佳时少，唤起陈抟醉华山。
纸合午睡
作者：陆游
朝代：宋

纸合砖炉火一杴，断香欲出碍蒲帘。
放翁不管人闲事，睡味无穷似蜜甜。
纸合午睡
作者：陆游
朝代：宋

黄紬被暖青毡稳，纸合油窗晚更妍。一饱无营睡终日，自疑身在结绳前。
纸墨皆渐竭戏作
作者：陆游
朝代：宋

官库谁能饷陟厘？汉宫无复赐隃麋。不如扫尽书生事，闲伴儿童竹马嬉。
纸墨皆渐竭戏作
作者：陆游
朝代：宋

官库谁能饷陟釐，汉宫无复赐隃麋。不如扫尽书生事，闲伴儿童竹马嬉。
纸墨皆渐竭戏作
作者：陆游
朝代：宋

官库谁能饷陟釐，汉宫无復赐隃麋。
不如扫尽书生事，闲伴儿童竹马嬉。
纸阁午睡二首
作者：陆游
朝代：宋

纸阁砖炉火一杴，断香欲出碍蒲帘。放翁不管人间事，睡味无穷似蜜甜。黄紬被暖青毡稳，纸阁油窗晚更妍。一饱无营睡终日，自疑身在结绳前。
纸阁午睡二首·其一
作者：陆游
朝代：宋
体裁：七言绝句

纸阁砖炉火一杴，断香欲出碍蒲帘。放翁不管人间事，睡味无穷似蜜甜。
纸阁午睡二首·其二
作者：陆游
朝代：宋
体裁：七言绝句

黄紬被暖青毡稳，纸阁油窗晚更妍。一饱无营睡终日，自疑身在结绳前。
练塘
作者：陆游
朝代：宋
体裁：七言绝句

微风吹颊酒初醒，落日舟横杜若汀。水秀山明何所似，玉人临镜晕螺青。
细雨
作者：陆游
朝代：宋
体裁：诗

细雨重云渐入梅，阴阴门巷长新槐。壮心已与年俱逝，脱发应无术可栽。美睡常嫌莺唤起，清愁却要酒阑回。年来百事非平昔，信手题诗懒剪裁。
细雨
作者：陆游
朝代：宋

细雨重云渐入梅，阴阴门巷长新槐。
壮心已与年俱逝，脱髮应无术可栽。
美睡常嫌莺唤起，清愁却要酒阑回。
年来百事非平昔，信手题诗懒剪裁。
绍兴中与陈鲁山王季夷从兄仲高以重九日同游
作者：陆游
朝代：宋

重楼杰阁倚虚空，红日苍烟正郁葱。乡国归来浑似鹤，交朋零落不成龙。人生真与梦何挍，我辈故应情所锺。泪渍清诗却回棹，不眠一夜听鸣蛩。
绍兴中与陈鲁山王季夷从兄仲高以重九日同游禹庙后三十馀年自三桥泛舟归山居秋高雨霁望禹庙楼殿重复光景宛如当时而三人者皆下世予亦衰病无聊慨然作此诗
作者：陆游
朝代：宋
体裁：七言律诗

重楼杰阁倚虚空，红日苍烟正郁葱。乡国归来浑似鹤，交朋零落不成龙。人生真与梦何校，我辈故应情所钟。泪渍清诗却回棹，不眠一夜听鸣蛩。
绍兴中予初仕为宁德主簿与同官饮酒食蛎房甚乐后五十年有饷此味者感叹有赋酒海者大劝杯容一升当时所尚也
作者：陆游
朝代：宋

昔仕闽江日，民淳簿领闲。同寮飞酒海，小吏擘蚝山。梦境悠然逝，羸躯独尔顽。所嗟晨镜里，非复旧朱颜。
绍兴中予初仕为宁德主簿与同官饮酒食蛎房甚乐后五十年有饷此味者感嘆有赋酒海者大劝杯容一升当时所尚也
作者：陆游
朝代：宋

昔仕闽江日，民淳簿领闲。
同寮飞酒海，小吏擘蚝山。
梦境悠然逝，羸躯独尔顽。
所嗟晨镜裏，非復旧朱颜。
绍兴庚辰余游谢康乐石门与老洪道士痛饮赋诗既还山阴王仲信为予作石门瀑布图今二十有四年开图感叹作二首
作者：陆游
朝代：宋

二十馀年别石门，灯前感旧欲消魂。人生万事皆如梦，自笑区区记剑痕。爱酒黄冠鬓如雪，石门邂逅一樽同。悬知久作此山土，愁对画图秋雨中。
绍兴庚辰余游谢康乐石门与老洪道士痛饮赋诗既还山阴王仲信为予作石门瀑布图今二十有四年开图感叹作二首·其一
作者：陆游
朝代：宋

二十馀年别石门，灯前感旧欲消魂。人生万事皆如梦，自笑区区记剑痕。
绍兴庚辰余游谢康乐石门与老洪道士痛饮赋诗既还山阴王仲信为予作石门瀑布图今二十有四年开图感嘆作二首·其一
作者：陆游
朝代：宋

二十余年别石门，灯前感旧欲消魂。
人生万事皆如梦，自笑区区记剑痕。
绍兴庚辰余游谢康乐石门与老洪道士痛饮赋诗既还山阴王仲信为予作石门瀑布图今二十有四年开图感嘆作二首·其二
作者：陆游
朝代：宋
体裁：七言绝句

爱酒黄冠鬓如雪，石门邂逅一樽同。悬知久作此山土，愁对画图秋雨中。
绍兴癸亥余以进士来临安年十九明年上元从舅
作者：陆游
朝代：宋

随计当时入帝城，笙歌灯火夜连明。宁知六十余年後，老眼重来看太平。
绍兴癸亥余以进士来临安年十九明年上元从舅光州通守唐公仲俊招观灯后六十年嘉泰壬戌被命起造朝明年癸亥复见灯夕游人之盛感叹有作
作者：陆游
朝代：宋

随计当时入帝城，笙歌灯火夜连明。宁知六十馀年后，老眼重来看太平。
绍兴癸亥余以进士来临安年十九明年上元从舅光州通守唐公仲俊招观灯后六十年嘉泰壬戌被命起造朝明年癸亥復见灯夕游人之盛感嘆有作
作者：陆游
朝代：宋

随计当时入帝城，笙歌灯火夜连明。
宁知六十余年后，老眼重来看太平。
绍兴辛未至丙子六年间予年方壮每遇重九多与一时名士登高于蕺山宇泰阁距开禧丁卯六十年忧患契阔何所不有追数同游诸公乃无一人在者而予犹强健惨怆不能已赋诗识之
作者：陆游
朝代：宋
体裁：七言律诗

故里登高接隽游，即今不计几番秋。一樽尚与菊花醉，万事不禁江水流。薄命虽多死闾巷，逢时亦有至公侯。若论耄岁朱颜在，穷达皆当输一筹。
绍兴辛末至丙子六年间予年方壮每遇重九
作者：陆游
朝代：宋

故里登高接隽游，即今不计几番秋。一樽尚与菊花醉，胄事不禁江水流。薄命虽多死闾巷，逢时亦有至公侯。若论耄岁朱颜在，穷达皆当输一筹。
绍兴辛酉予年十七矣距今已六十年追感旧事作绝句
作者：陆游
朝代：宋
体裁：七言绝句

常忆初年十七时，朝朝乌帽出从师。忽逢寒食停供课，正写矾书作赝碑。
绍熙辛亥九月四日雨后白龙挂西北方复雨三日作长句记之
作者：陆游
朝代：宋
体裁：古风

长空黮闇如欲夜，白龙腾拿见云罅。鳞间出火光照江，尾卷风霆雨如射。老人百岁见未曾，儿童闭门伏床下。发毛惨凛谁复支，性命么微不禁吓。登场已叹禾生耳，出户仍愁泥没胯。皇天生民岂不爱，龙亦何心败吾稼。父老相看出无策，揽涕顿颡号枌社。移床避漏我亦忙，秉烛题诗寄悲吒。
绍熙辛亥九月四日雨后白龙挂西北方复雨三日作长句记之
作者：陆游
朝代：宋

长空黮闇如欲夜，白龙腾拿见云罅。鳞间出火光照江，尾卷风霆雨如射。老人百岁见未曾，儿童闭门伏床下。发毛惨凛谁复支，性命么微不禁嚇。登场已叹禾生耳，出户仍愁泥没胯。皇天生民岂不爱，龙亦何心败吾稼。父老相看出无策，揽涕顿颡号枌社。移床避漏我亦忙，秉烛题诗寄悲吒。
绍熙辛亥九月四日雨后白龙挂西北方復雨三日作长句记之
作者：陆游
朝代：宋

长空黮闇如欲夜，白龙腾拏见云罅。
鳞间出火光照江，尾卷风霆雨如射。
老人百岁见未曾，儿童闭门伏床下。
髮毛惨凛谁復支，性命么微不禁吓。
登塲已嘆禾生耳，出戸仍愁泥没胯。
皇天生民岂不爱，龙亦何心败吾稼。
父老相看出无策，揽涕顿颡号枌社。
移床避漏我亦忙，秉烛题诗寄悲咤。
绍熙辛亥九月四日雨後白龙挂西北方复雨三日
作者：陆游
朝代：宋

长空黮闇如欲夜，白龙腾拏见云罅，鳞间出火光照江，尾卷风霆雨如射。老人百岁见未曾，儿童闭门伏床下，发毛惨凛谁复支，性命么微不禁吓。登场已叹禾生耳，出户仍愁泥没胯。皇天生民岂不爱，龙亦何心败吾稼！父老相看出无策，揽涕顿颡号枌社。移床避漏我亦忙，秉烛题诗寄悲吒。
结茅
作者：陆游
朝代：宋

结茆湖曲两三间，客少柴荆尽日关。插架图书娱晚暮，满滩鸥鹭伴清闲。壁龛吴晋千年字，窗纳秦稽万叠山。自怪坚顽推不倒，时来临水照苍颜。
结茅
作者：陆游
朝代：宋

结茆湖曲两三间，客少柴荆尽日关。
插架图书娱晚暮，满滩鸥鹭伴清闲。
壁龛吴晋千年字，窗纳秦稽万迭山。
自怪坚顽推不倒，时来临水照苍颜。
绝句
作者：陆游
朝代：宋
体裁：七言绝句

山遮水隔重重堠，雨练风柔处处花。一病半年能不死，又将此恨醉天涯。
绝叹
作者：陆游
朝代：宋

老屋环青嶂，衰翁卧白头。残书且遮眼，薄酒不浇愁。世故真难料，吾生愈觉浮。馀年更须惜，幸得返山丘。
绝嘆
作者：陆游
朝代：宋

老屋环青嶂，衰翁卧白头。
残书且遮眼，薄酒不浇愁。
世故真难料，吾生愈觉浮。
余年更须惜，幸得返山丘。
绝禄以来衣食愈不继小儿力图之殊未有涯予谓不若痛节用尔示以此诗
作者：陆游
朝代：宋

处世吾伤拙，营生汝亦疏。
如谋道边舍，似信枕中书。
瓮牖居疑泰，藜羹食敢余。
晏婴元学墨，勿负此心初。
绝禄以来衣食愈不继小儿力图之殊未有涯予谓不若痛节用尔示以此诗
作者：陆游
朝代：宋

处世吾伤拙，营生汝亦疏。如谋道边舍，似信枕中书。瓮牖居疑泰，藜羹食敢馀。晏婴元学墨，勿负此心初。
绝胜亭
作者：陆游
朝代：宋

蜀汉羁游岁月侵，京华乖隔少来音。登临忽据三江会，飞动从来万里心。地胜顿惊诗力壮，气增不怕酒杯深。一琴一剑白云外，挥手下山何处寻。
绝胜亭
作者：陆游
朝代：宋

蜀汉羁逰岁月侵，京华乖隔少来音。
登临忽据三江会，飞动从来万里心。
地胜顿惊诗力壮，气增不怕酒杯深。
一琴一剑白云外，挥手下山何处寻。
统分稻晚归
作者：陆游
朝代：宋

薄酒不自酌，夕阳须汝归。橘包霜後美，豆荚雨中肥。路远应加饭，天寒莫减衣。老怀忧自切，道眼看皆非。
统分稻晚归二首
作者：陆游
朝代：宋

出裹一箪饭，归收百把禾。勤劳解堪忍，馀暇更吟哦。岁恶增吾困，家贫赖汝多。村醪莫辞醉，羹芋学岷峨。薄酒不自酌，夕阳须汝归。橘包霜后美，豆荚雨中肥。路远应加饭，天寒莫减衣。老怀忧自切，道眼看皆非。
统分稻晚归二首·其一
作者：陆游
朝代：宋

出裹一箪饭，归收百把禾。
勤劳解堪忍，余暇更吟哦。
岁恶增吾困，家贫赖汝多。
村醪莫辞醉，羮芋学岷峨。
统分稻晚归二首·其一
作者：陆游
朝代：宋

出裹一箪饭，归收百把禾。勤劳解堪忍，馀暇更吟哦。岁恶增吾困，家贫赖汝多。村醪莫辞醉，羹芋学岷峨。
统分稻晚归二首·其二
作者：陆游
朝代：宋
体裁：五言律诗

薄酒不自酌，夕阳须汝归。橘包霜后美，豆荚雨中肥。路远应加饭，天寒莫减衣。老怀忧自切，道眼看皆非。
绣停针·叹半纪
作者：陆游
朝代：宋

叹半纪，跨万里秦吴，顿觉衰谢。
回首鹓行，英俊并游，咫尺玉堂金马。
气凌嵩华。
负壮略、纵横王霸。
梦经洛浦梁园，觉来泪流如泻。
山林定去也。
却自恐说着，少年时话。
静院焚香，闲倚素屏，今古总成虚假。
趁时婚嫁。
幸自有、湖边茅舍。
燕归应笑，客中又还过社。
绣停针·叹半纪
作者：陆游
朝代：宋
体裁：词

叹半纪，跨万里秦吴，顿觉衰谢。回首鹓行，英俊并游，咫尺玉堂金马。气凌嵩华。负壮略、纵横王霸。梦经洛浦梁园，觉来泪流如泻。山林定去也。却自恐说著，少年时话。静院焚香，闲倚素屏，今古总成虚假。趁时婚嫁。幸自有、湖边茅舍。燕归应笑，客中又还过社。
绯桃开小酌
作者：陆游
朝代：宋

我庐城南村，家无十金产。
种花虽历岁，名品终有限。
颇欲及暇时，着谱书之简。
今朝绯桃开，欢喜洗酒醆。
邻翁亦喜事，为我一笑莞。
但恨苜蓿盘，蔬薄欠佳馔。
往来见已熟，劝揖忘愧赧。
一事粗可言，似具识花眼。
绯桃开小酌
作者：陆游
朝代：宋

我庐城南村，家无十金产。种花虽历岁，名品终有限。颇欲及暇时，著谱书之简。今朝绯桃开，欢喜洗酒琖。邻翁亦喜事，为我一笑莞。但恨苜蓿盘，蔬薄久佳馔。往来见已熟，劝揖忘媿赧。一事粗可言，似具识花眼。
绯桃开小酌
作者：陆游
朝代：宋

我庐城南村，家无十金产。种花虽历岁，名品终有限。颇欲及暇时，著谱书之简。今朝绯桃开，欢喜洗酒盏。邻翁亦喜事，为我一笑莞。但恨苜蓿盘，蔬薄欠佳馔。往来见已熟，劝揖忘愧赧。一事粗可言，似具识花眼。
绵州录参厅观姜楚公画鹰少陵为作诗者
作者：陆游
朝代：宋

我来访古涪之滨，不辞百冈冀一真。走马朝寻海棕馆，斫脍夜醉鲂鱼津。越王高楼亦已换，俯仰今古堪悲辛。督邮官舍最卑陋，栋挠楹腐知几春？岿然此壁独亡恙，老槎劲翮完如新。向来劫火何自免，叱呵守护疑有神。妖狐九尾穴中国，共置不问如越秦。天时此物合致用，下韝指呼端在人。会当原野洒毛血，坐令万里清烟尘。老眼还忧不及见，诗成肝胆空轮囷。
绵州录参厅观姜楚公画鹰少陵为作诗者
作者：陆游
朝代：宋

我来访古涪之滨，不辞百罔冀一真。走马朝寻海棕馆，斫脍夜醉鲂鱼津。越王高楼亦已换，俯仰今古堪悲辛。督邮官舍最卑陋，栋挠楹腐知几春。岿然此壁独亡恙，老槎劲翮完如新。向来劫火何自免，叱呵守护疑有神。妖狐九尾穴中国，共置不问如越秦。天时此物合致用，下韝指呼端在人。会当原野洒毛血，坐令万里清烟尘。老眼还忧不及见，诗成肝胆空轮囷。
绵州録参厅观姜楚公画鹰少陵为作诗者
作者：陆游
朝代：宋

我来访古涪之滨，不辞百罔冀一真。
走马朝寻海椶馆，斫脍夜醉鲂鱼津。
越王高楼亦已换，俯仰今古堪悲辛。
督邮官舍最卑陋，栋挠楹腐知几春。
岿然此壁独亡恙，老槎劲翮完如新。
向来劫火何自免，叱呵守护疑有神。
妖狐九尾穴中国，共置不问如越秦。
天时此物合致用，下鞴指呼端在人。
会当原野洒毛血，坐令万里清烟尘。
老眼还忧不及见，诗成肝胆空轮囷。
绵州魏成县驿有罗江东诗云芳草有情皆碍马好
作者：陆游
朝代：宋

老夫乘兴忽西游，远跨秦吴万里秋。尊酒登临遍山寺，歌辞散落满江楼。孤城木叶萧萧下，古驿滩声虢虢流。未许诗人夸此地，茂林修竹忆吾州。
绵州魏成县驿有罗江东诗云芳草有情皆碍马好云无处不遮楼戏用其韵
作者：陆游
朝代：宋

老夫乘兴忽西游，远跨秦吴万里秋。
尊酒登临遍山寺，歌辞散落满江楼。
孤城木叶萧萧下，古驿滩声㶁㶁流。
未许诗人夸此地，茂林修竹忆吾州。
绵州魏成县驿有罗江东诗云芳草有情皆碍马好云无处不遮楼戏用其韵
作者：陆游
朝代：宋

老夫乘兴忽西游，远跨秦吴万里秋。尊酒登临遍山寺，歌辞散落满江楼。孤城木叶萧萧下，古驿滩声㶁㶁流。未许诗人誇此地，茂林修竹忆吾州。
绿净亭晚兴
作者：陆游
朝代：宋

绿净亭边物色奇，放翁睡起曳筇枝。新凉已似雁来后，微雨却如梅熟时。绿竹成阴藏细栈，朱阑倒影入清池。登临独恨非吾土，不为城头画角悲。
绿净亭晚兴
作者：陆游
朝代：宋

绿净亭边物色奇，放翁睡起曳筇枝。新凉已似雁来後，微风却如梅熟时。绿竹成阴藏细栈，朱阑倒影入清池。登临独恨非吾土，不为城头画角悲。
缃梅三首
作者：陆游
朝代：宋

疏影横斜事已非，小园日暮锁芳菲。素绡应怯东风思，故著重重浅色衣。香似海沈黄似酒，不禁风雪最迟开。放翁欲作梅花谱，蜡屐支筇日日来。红梅眼看风吹尽，更有缃梅亦已无。天与色香天自爱，不教一点上蜂须。
缃梅三首·其一
作者：陆游
朝代：宋

疏影横斜事已非，小园日暮锁芳菲。
素绡应怯东风思，故着重重浅色衣。
缃梅三首·其一
作者：陆游
朝代：宋

疏影横斜事已非，小园日暮锁芳菲。素绡应怯东风思，故著重重浅色衣。
缃梅三首·其三
作者：陆游
朝代：宋

红梅眼看风吹尽，更有缃梅亦已无。天与色香天自爱，不教一点上蜂须。
缃梅三首·其三
作者：陆游
朝代：宋

红梅眼看风吹尽，更有缃梅亦已无。
天与色香天自爱，不教一点上蜂鬚。
缃梅三首·其二
作者：陆游
朝代：宋

香似海沈黄似酒，不禁风雪最迟开。
放翁欲作梅花谱，蜡屐搘笻日日来。
缃梅三首·其二
作者：陆游
朝代：宋

香似海沈黄似酒，不禁风雪最迟开。放翁欲作梅花谱，蜡屐支筇日日来。
罗山平云阁
作者：陆游
朝代：宋
体裁：七言律诗

上方高阁与云齐，蜡屐穿云步步跻。却恐此身生羽翼，不从平地作阶梯。九门路接青霄近，四望山连碧海低。徙倚阑干重回首，疏林烟暝野猿啼。
罗山平云阔中阁
作者：陆游
朝代：宋

上方高阁与云齐，蜡屐穿云步步跻。却恐此身生羽翼，不从平地作阶梯。九门路接青霄近，四望山连碧海低。徙倚阑干重回首，疏林烟暝野猿啼。万仞仙山插太空，山腰依约见莲宫。人寰隔绝无人到，洞府深沉有路通。石隙生云埋柱础，海光浮日映帘栊。野僧斋罢凭阑久，千里秋毫入望中。
罗江驿翠望亭读宋景文公诗
作者：陆游
朝代：宋

扑马征尘拂不开，高亭攲帽一徘徊。蜀山地暖稀逢雪，闰岁春迟未见梅。陂水近人无鹭下，烟林藏寺有钟来。宋公出牧曾题壁，锦段虽残试剪裁。
罗江驿翠望亭读宋景文公诗
作者：陆游
朝代：宋

扑马征尘拂不开，高亭欹帽一徘徊。蜀山地暖稀逢雪，闰岁春迟未见梅。陂水近人无鹭下，烟林藏寺有钟来。宋公出牧曾题壁，锦段虽残试剪裁。
罗浮山
作者：陆游
朝代：宋

十里山光翠障开，重游何事意徘徊。
石楼自向云中见，仙岛谁知海上来。
丹竈尚能含日月，龙潭还解起风雷。
天涯为郡空华髮，十二年间到两回。
置酒梅花下作短歌
作者：陆游
朝代：宋

岁月不贷人，绿发成华颠。此生几两屐，念之每凄然。我本尘外客，已绝区中缘，惟当及未死，勤醉梅花前。瘦影写微月，疏枝横夕烟，偃蹇岩壑间，欲与松忘年。岂亦薄世俗，忽逐天风翩。吾诗不徒歌，持配湘娥弦。
置酒梅花下作短歌
作者：陆游
朝代：宋

岁月不贷人，绿发成华颠。此生几两屐，念之每悽然。我本尘外客，已绝区中缘。惟当及未死，勤醉梅花前。瘦影写微月，疏枝横夕烟。偃蹇岩壑间，欲与松忘年。岂亦薄世俗，忽逐天风翩。吾诗不徒歌，持配湘娥弦。
置酒梅花下作短歌
作者：陆游
朝代：宋

岁月不贷人，绿髮成华颠。
此生几两屐，念之每悽然。
我本尘外客，已绝区中缘。
惟当及未死，勤醉梅花前。
瘦影写微月，疏枝横夕烟。
偃蹇岩壑间，欲与松忘年。
岂亦薄世俗，忽逐天风翩。
吾诗不徒歌，持配湘娥弦。
羁怀
作者：陆游
朝代：宋

羁怀不复耐悲欢，清镜朝朝雪鬓繁。谢傅畏逢亲友别，庞公思遗子孙安。残骸累岁归民伍，半俸今春上县官。闭户惟须学坚坐，不知更败几蒲团。
羁怀
作者：陆游
朝代：宋

羁怀不复耐悲欢，清镜朝朝雪鬓繁。谢傅畏逢亲友别，庞公思遗子孙安。残骸累岁归民伍，半俸今春上县官。闭户惟须学坚坐，不知更败几蒲团？
羁怀
作者：陆游
朝代：宋

羁怀不復耐悲欢，清镜朝朝雪鬓繁。
谢傅畏逢亲友别，庞公思遗子孙安。
残骸累岁归民伍，半俸今春上县官。
闭户惟须学坚坐，不知更败几蒲团。
美睡
作者：陆游
朝代：宋
体裁：七言律诗

老来胸次扫峥嵘，投枕神安气亦平。漫道布衾如铁冷，未妨鼻息自雷鸣。天高斗柄阑干晓，露下鸡埘腷膊声。俗念绝知无起处，梦为孤鹤过青城。
群儿
作者：陆游
朝代：宋

野行遇群儿，呼笑运甓忙。共为小浮图，嶙峋当道旁。蚬壳以注灯，椀足以焚香。须臾一鬨散，无益亦何伤。古来富贵人，峨冠登庙堂。谋谟一悖谬，县宇失太康。坐令安业民，血喋而尸僵。传呼一朝宠，遗患日月长。均为儿戏尔，祸机孰深藏。我作群儿诗，持用砭世肓。
群儿
作者：陆游
朝代：宋
体裁：古风

野行遇群儿，呼笑运甓忙。共为小浮图，嶙峋当道旁。蚬壳以注灯，碗足以焚香。须臾一鬨散，无益亦何伤。古来富贵人，峨冠登庙堂。谋谟一悖谬，县宇失太康。坐令安业民，血喋而尸僵。传呼一朝宠，遗患日月长。均为儿戏尔，祸机孰深藏。我作群儿诗，持用砭世肓。
群儿
作者：陆游
朝代：宋

野行遇群儿，呼笑运甓忙。
共为小浮图，嶙峋当道旁。
蚬殻以注灯，椀足以焚香。
须臾一鬨散，无益亦何伤。
古来富贵人，峨冠登庙堂。
谋谟一悖谬，县宇失太康。
坐令安业民，血喋而尸僵。
传呼一朝宠，遗患日月长。
均为儿戏尔，祸机孰深藏。
我作群儿诗，特用砭世盲。
羲农
作者：陆游
朝代：宋
体裁：五言律诗

羲农去不反，释老似而非。太息众皆醉，逝将谁与归。经时忘肉味，尽日掩柴扉。安得同心者，灯前语造微。
羲农
作者：陆游
朝代：宋

羲农去不反，释老似而非。太息众皆醉，逝将谁与归？经时忘肉味，尽日掩柴扉。安得同心者，灯前语造微？
羸卧
作者：陆游
朝代：宋

羸卧将如老景何，小园风月且婆娑。
茶因春困论交密，酒为家贫作态多。
马上元无听鷄句，原头那有饭牛歌。
自怜远屏犹多事，卖药归来买钓蓑。
羸卧
作者：陆游
朝代：宋

羸卧将如老景何，小园风月且婆娑。茶因春困论交密，酒为家贫作态多。马上元无听鸡句，原头那有饭牛歌。自怜远屏犹多事，卖药归来买钓蓑。
羸卧
作者：陆游
朝代：宋

羸卧将如老景何，小园风月且婆娑。茶因春困论交密，酒为家贫作态多。马上元无听鸡句，原头那有饭牛歌？自怜远屏犹多事，卖药归来买钓蓑。
羸疾
作者：陆游
朝代：宋
体裁：五言律诗

羸疾止还作，已过秋暮时。但当名百药，那更谒三医。强饭幸如昨，清游元有期。新霜宜野店，行矣不须疑。
羸老
作者：陆游
朝代：宋

羸老幸未死，敢嗟生理微。牛闲牧童卧，犬吠市船归。月落见收纲，灯青闻踏机。时时语邻里，井臼幸相依。
羸老
作者：陆游
朝代：宋
体裁：五言律诗

羸老幸未死，敢嗟生理微。牛闲牧童卧，犬吠市船归。月落见收网，灯青闻踏机。时时语邻里，井臼幸相依。
翌日早晴
作者：陆游
朝代：宋

泽居傍海壖，暑雨困积潦。四顾路俱绝，所至泥浩浩。坐卧败屋中，兀若在孤岛。得米无束薪，端忧令人老。今朝复何朝，浮云散如扫。一蝉鸣高槐，两蝶点平草。欣然受凉飔，便欲事幽讨。呼童羁我驹，东走天台道。
翌日早晴
作者：陆游
朝代：宋

泽居傍海壖，暑雨困积潦。
四顾路俱绝，所至泥浩浩。
坐卧败屋中，兀若在孤岛。
得米无束薪，端忧令人老。
今朝復何朝，浮云散如扫。
一蝉鸣高槐，两蝶点平草。
欣然受凉飔，便欲事幽讨。
呼童羁我驹，东走天台道。
翠围院
作者：陆游
朝代：宋

晓入翠围寺，拥门千万峰。
山空鸟自命，林茂鹿相从。
嫋嫋风中筰，昏昏云外钟。
将归兴未尽，清啸倚长松。
翠围院
作者：陆游
朝代：宋

晓入翠围寺，拥门千万峰。山空鸟自命，林茂鹿相从。袅袅风中笮，昏昏云外钟。将归兴未尽，清啸倚长松。
翠围院
作者：陆游
朝代：宋

晓入翠围寺，拥门千万峰。
山空鸟自命，林茂鹿相从。
袅袅风中筰，昏昏云外钟。
将归兴未尽，清啸倚长松。
翠微堂
作者：陆游
朝代：宋
体裁：七言律诗

万顷青山只一溪，此中聊欲效真栖。寻深巧被闲云到，破静时闻幽鸟啼。羞有卑功追管晏，惭无高节比夷齐。困眠饥食真吾事，宝篆香残日又西。
翦牡丹感怀
作者：陆游
朝代：宋

雨声点滴漏声残，短褐犹如二月寒。
闭户自怜今伏老，联鞍谁记旧追欢。
欲持藤榼沽春碧，自傍朱栏翦牡丹。
不为挂冠方寂寞，宦游强半是祠官。
老伶
作者：陆游
朝代：宋

老伶头已白，相识不论年。时出随童稚，犹能习管弦。烟林梅市路，风幔放翁船。余酒堪同醉，君无惜醉眠。
老伶
作者：陆游
朝代：宋

老伶头已白，相识不论年。时出随童稚，犹能习管弦。烟林梅市路，风幔放翁船。馀酒堪同醉，君无惜醉眠。
老健
作者：陆游
朝代：宋

年垂九十身犹健，竹屋荆扉不厌低。
挈榼自沽深巷酒，拥衾遥听别村鷄。
家添豚栅还堪赋，路认牛栏每不迷。
惟恨穷秋开霁少，晚来小雨又成泥。
老健
作者：陆游
朝代：宋

年垂九十身犹健，竹屋荆扉不厌低。挈榼自沽深巷酒，拥衾遥听别村鸡。家添豚栅还堪赋，路认牛栏每不迷。惟恨穷秋开霁少，晚来小雨又成泥。
老健
作者：陆游
朝代：宋

才智不足狂有余，此身老健更谁如。
齿牢尚可决干肉，目瞭未妨观细书。
不怪模棱嗤了了，但惊紾臂劝徐徐。
晓看瓜垄初牵蔓，一笑呼儿勿废鉏。
老健
作者：陆游
朝代：宋

才智不足狂有余，此身老健更谁如？齿牢尚可决乾肉，目了未妨观细书。不怪模棱嗤了了，但惊紾臂劝徐徐。晓看瓜垄初牵蔓，一笑呼儿勿废鉏。
老健
作者：陆游
朝代：宋

才智不足狂有馀，此身老健更谁如。齿牢尚可决乾肉，目瞭未妨观细书。不怪模棱嗤了了，但惊紾臂劝徐徐。晓看瓜垄初牵蔓，一笑呼儿勿废锄。
老去
作者：陆游
朝代：宋

老去时时病，春来日日阴。文书有期会，山水负登临。倦客风埃眼，孤臣狗马心。余寒欺短褐，莫惜酒杯深。
老去
作者：陆游
朝代：宋

老去时时病，春来日日阴。文书有期会，山水负登临。倦客风埃眼，孤臣狗马心。馀寒欺短褐，莫惜酒杯深。
老叹
作者：陆游
朝代：宋

一齿危将坠，双瞳久已昏。
谋生赖蔬圃，养拙闭柴门。
多病从来惯，虚名不足论。
自怜余一念，犹欲济元元。
老叹
作者：陆游
朝代：宋

一齿危将堕，双瞳久已昏。
谋生赖蔬圃，养拙闭柴门。
多病从来惯，虚名不足论。
自怜余一念，犹欲济元元。
老叹
作者：陆游
朝代：宋

一齿危将堕，双瞳久已昏。谋生赖蔬圃，养拙闭柴门。多病从来惯，虚名不足论。自怜馀一念，犹欲济元元。
老叹
作者：陆游
朝代：宋

事与年俱往，心于世转疏。曼肤销欲尽，鬒发变无馀。野店通赊酒，邻翁伴荷锄。尚嗟馀习在，梦课吏钞书。
老叹
作者：陆游
朝代：宋

事与年俱往，心於世转疏。
曼肤销欲尽，鬒发变无余。
野店通赊酒，邻翁伴荷鉏。
尚嗟余习在，梦课吏钞书。
老叹
作者：陆游
朝代：宋

八十未满七十余，山巅水涯一丈夫。长鸣未免似野鹤，生意欲尽如枯株。临安宫阙经营初，银鞍日日醉西湖。不须细数旧酒徒，当时儿童今亦无！
老叹
作者：陆游
朝代：宋

八十未满七十馀，山巅水涯一丈夫。长鸣未免似野鹤，生意欲尽如枯株。临安宫阙经营初，银鞍日日醉西湖。不须细数旧酒徒，当时儿童今亦无。
老叹
作者：陆游
朝代：宋

老翁终日饱还嬉，常拾儿童竹马骑。食为齿摇艰咀嚼，冠因发少易倾攲。乌乌歌罢人谁问，咄咄书成自不知。堪笑残生似蒲柳，秋风未到已先衰。
老叹
作者：陆游
朝代：宋

齿发衰残久退休，衡茅荒寂更禁秋。
一年用力身犹倦，百不关心梦亦愁。
远浦卧看凫泛泛，深林时听鹿呦呦。
天台日有游僧过，白术黄精不待求。
老叹
作者：陆游
朝代：宋

齿发衰残久退休，衡茅荒寂更禁秋。一无用力身犹倦，百不关心梦亦愁。远浦卧看凫泛泛，深林时听鹿呦呦。天台日有游僧过，白朮黄精不待求。
老君洞
作者：陆游
朝代：宋

丹凤楼头语未终，崎岖蜀道复相逢。太清宫阙俱煨烬，岂亦南来避贼锋。
老君洞
作者：陆游
朝代：宋

丹鳯楼头语未终，崎岖蜀道復相逢。
太清宫阙俱煨烬，岂亦南来避贼锋。
老嘆
作者：陆游
朝代：宋

事与年俱往，心于世转疏。
曼肤销欲尽，鬒髮变无余。
野店通赊酒，邻翁伴荷鉏。
尚嗟余习在，梦课吏钞书。
老嘆
作者：陆游
朝代：宋
体裁：五言律诗

人生易衰老，万事海涛翻。但恨芳尊迮，宁悲雪鬓繁。诸儒轻古学，遗虏盗中原。有语谁能听，毋矜舌尚存。
老嘆
作者：陆游
朝代：宋

八十未满七十余，山巅水涯一丈夫。
长鸣未免似野鹤，生意欲尽如枯株。
临安宫阙经营初，银鞍日日醉西湖。
不须细数旧酒徒，当时儿童今亦无。
老嘆
作者：陆游
朝代：宋
体裁：五言律诗

步迟腰伛偻，面瘦骨峥嵘。贫病消前业，耕樵乐太平。有歌悲易水，无酒醉湖城。何许容身得，门前钓艇横。
老嘆
作者：陆游
朝代：宋
体裁：古风

百年逝不留，万事本难料。夜行钟漏迫，但取贤达笑。颇疑功名事，造物付年少。归休莫问人，晓镜勤自照。
老嘆
作者：陆游
朝代：宋

老翁终日饱还嬉，常拾儿童竹马骑。
食为齿摇艰咀嚼，冠因髮少易倾欹。
乌乌歌罢人谁问，咄咄书成自不知。
堪笑残生似蒲柳，秋风未到已先衰。
老嘆
作者：陆游
朝代：宋

齿髮衰残久退休，衡茅荒寂更禁秋。
一无用力身犹倦，百不关心梦亦愁。
远浦卧看鳬泛泛，深林时听鹿呦呦。
天台日有游僧过，白朮黄精不待求。
老境
作者：陆游
朝代：宋

一生幸免践危机，老境还山饱蕨薇。
智士固知穷有命，达人元谓死为归。
临窗蜀纸誊诗草，出户郿縧繫褐衣。
堪笑街头小儿女，问予君是伯休非。
老境
作者：陆游
朝代：宋

一生幸免践危机，老境还山饱蕨薇。智士固知穷有命，达人元谓死为归。临窗蜀纸誊诗草，出户郿绦系褐衣。堪笑街头小儿女，问予君是伯休非。
老境
作者：陆游
朝代：宋

发白未及童，齿摇未及脱。正如一席饮，烧烛将见跋。溪山环草舍，霜露侵布褐。文章虽自力，亦已强弩末。宁将垂老耳，更受世事聒。匡庐入我梦，行已寄瓶钵。
老境
作者：陆游
朝代：宋

发白未及童，齿摇未及脱，正如一席饮，烧烛将见跋。
溪山环草舍，霜露侵布褐。
文章虽自力，亦已强弩末。
宁将垂老耳，更受世事聒？匡庐入我梦，行已寄瓶钵。
老境
作者：陆游
朝代：宋
体裁：五言律诗

平生百不遂，惟有老如期。眼涩观书夜，心衰把酒时。僧分新掘药，客诵旧题诗。四十年前我，回看定是谁。
老境
作者：陆游
朝代：宋

平生百不遂，惟有老如期。
眼涩观书夜，心衰把酒时。
僧分新掘药，客诵旧题诗。
四十年前我，回看定是谁？
老境
作者：陆游
朝代：宋

白发短欲尽，人嗤心尚孩。埋盆池潋灩，累瓦塔崔嵬。软饭三舂米，醇醪九酝醅。忽然拈笔起，记著早梅开。
老境
作者：陆游
朝代：宋

髮白未及童，齿揺未及脱。
正如一席饮，烧烛将见跋。
溪山环草舍，霜露侵布褐。
文章虽自力，亦已强弩末。
寜将垂老耳，更受世事聒。
匡庐入我梦，行已寄瓶钵。
老境二首
作者：陆游
朝代：宋

白发短欲尽，人嗤心尚孩。埋盆池潋滟，累瓦塔崔嵬。软饭三舂米，醇醪九酝醅。忽然拈笔起，记著早梅开。今日霜殊重，衰翁老可怜。朝晡两炊火，覆藉一床毡。人客容称疾，儿童不搅眠。云开见残日，更爱小窗妍。
老境二首·其一
作者：陆游
朝代：宋

白发短欲尽，人嗤心尚孩。埋盆池潋滟，累瓦塔崔嵬。软饭三舂米，醇醪九酝醅。忽然拈笔起，记著早梅开。
老境二首·其一
作者：陆游
朝代：宋

白髮短欲尽，人嗤心尚孩。
埋盆池潋滟，累瓦塔崔嵬。
软饭三舂米，醇醪九酝醅。
忽然拈笔起，记着早梅开。
老境二首·其二
作者：陆游
朝代：宋
体裁：五言律诗

今日霜殊重，衰翁老可怜。朝晡两炊火，覆藉一床毡。人客容称疾，儿童不搅眠。云开见残日，更爱小窗妍。
老学庵
作者：陆游
朝代：宋

穷冬短景苦匆忙，老学庵中日自长。名誉不如心自肯，文辞终与道相妨。吾心本自同天地，俗学何知溺秕糠。已与儿曹相约定，勿为无益费年光。
老学庵
作者：陆游
朝代：宋

穷冬短景苦匆忙，老学庵中日自长。
名誉不如心自肯，文辞终与道相妨。
吾心本自同天地，俗学何知溺秕糠？已与儿曹相约定，勿为无益费年光。
老学庵
作者：陆游
朝代：宋

穷冬短景苦匆忙，老学庵中日自长。
名誉不如心自肯，文辞终与道相妨。
吾心本自同天地，俗学何知溺粃糠。
已与儿曹相约定，勿为无益费年光。
老学庵
作者：陆游
朝代：宋

老学衡茅底，秋毫敢自欺。开编常默识，闭户有余师。大节艰危见，真心梦寐知。唐虞元在眼，生世未为迟。
老学庵
作者：陆游
朝代：宋

老学衡茅底，秋毫敢自欺。开编常默识，闭户有馀师。大节艰危见，真心梦寐知。唐虞元在眼，生世未为迟。
老学庵井
作者：陆游
朝代：宋
体裁：古风

老学庵北井，六月寒如冰。大旱不涸雨不增，凛如人以常德称。日济千人不骄矜，置而不汲渠自澄。辘轳三丈青丝绳，对之已足凉肺膺。使我终日卧曲肱，顾谓此井真良朋。荡除炎歊却尘垢，宜有鬼神来护守。呜呼泾水一石泥数斗，正使逢时亦何有。
老学庵北作假山既成即雨弥月不止
作者：陆游
朝代：宋

古者封禅岁，乾封辄枯旱。不言绝民食，徒欲晒日观。我今作小山，才及仞有半。下潴数斗水，草木稍葱茜。蕞尔何足言，造物亦幽赞。冥冥一月雨，阴翳迷昏旦。芳草争抽萌，珍木亦擢干。龟鱼出复没，鸟雀聚仍散。彼天初何私，遗我耳目玩。遂令闾巷间，日厌鹁鸪唤。淖深樵苏绝，有米不能爨。为小乃害大，未可以理断。忧惧塞胸中，当食屡兴叹。培塿固易平，荷锸愧吾懦。
老学庵北作假山既成即雨弥月不止
作者：陆游
朝代：宋

古者封禅岁，乾封辄枯旱；不言绝民食，徒欲晒日观。我今作小山，才及仞有半，下瀦数斗水，草木稍葱蒨。蕞尔何足言，造物亦幽赞。冥冥一月雨，阴翳迷昏旦。芳草争抽萌，珍木亦擢干。龟鱼出复没，鸟雀聚仍散。彼天初何私，遗我耳目玩，遂令闾巷间，日厌鹁鸪唤。淖深樵苏绝，有米不能爨。为小乃害大，未可以理断。忧惧塞胸中，当食屡兴叹。培塿固易平，荷锸媿吾懦。
老学庵北作假山既成即雨弥月不止
作者：陆游
朝代：宋

古者封禅岁，干封辄枯旱。
不言绝民食，徒欲晒日观。
我今作小山，纔及仞有半。
下潴数斗水，草木稍葱蒨。
蕞尔何足言，造物亦幽赞。
冥冥一月雨，阴翳迷昏旦。
芳草争抽萌，珍木亦擢干。
龟鱼出復没，鸟雀聚仍散。
彼天初何私，遗我耳目玩。
遂令闾巷间，日厌鹁鸪唤。
淖深樵苏绝，有米不能爨。
为小乃害大，未可以理断。
忧惧塞胸中，当食屡兴嘆。
培塿固易平，荷锸愧吾懦。
老学庵北窗杂书
作者：陆游
朝代：宋

松棚接屋得阴多，石径生苔奈滑何！尽道疏篱宜细雨，晴时最好晒渔蓑。
老学庵北窗杂书七首
作者：陆游
朝代：宋

本慕修真谢俗尘，中年蹭蹬作诗人。即今恨养金丹晚，且向江湖把钓缗。偶住人间遂许时，残骸自笑尚支持。直须消破黄齑尽，始是浮生结局时。茅斋遥夜养心君，静处工夫自策勋。正喜残香伴幽独，鸦鸣窗白又纷纷。小龙团与长鹰爪，桑苧玉川俱未知。自置风炉北窗下，勒回睡思赋新诗。定交鱼鸟欲忘形，独岸纶巾坐草亭。不恨囊中无赤仄，且欣案上有黄庭。松棚接屋得阴多，石径生苔奈滑何。尽道疏篱宜细雨，晴时最好晒渔蓑。龟常曳尾岂非乐，鹤已铩翎徒自伤。造物今知不负汝，北窗夜雨默焚香。
老学庵北窗杂书七首·其一
作者：陆游
朝代：宋

本慕修真谢俗尘，中年蹭蹬作诗人。
即今恨养金丹晚，且向江湖作钓缗。
老学庵北窗杂书七首·其一
作者：陆游
朝代：宋

本慕修真谢俗尘，中年蹭蹬作诗人。即今恨养金丹晚，且向江湖把钓缗。
老学庵北窗杂书七首·其七
作者：陆游
朝代：宋
体裁：七言绝句

龟常曳尾岂非乐，鹤已铩翎徒自伤。造物今知不负汝，北窗夜雨默焚香。
老学庵北窗杂书七首·其三
作者：陆游
朝代：宋
体裁：七言绝句

茅斋遥夜养心君，静处工夫自策勋。正喜残香伴幽独，鸦鸣窗白又纷纷。
老学庵北窗杂书七首·其二
作者：陆游
朝代：宋
体裁：七言绝句

偶住人间遂许时，残骸自笑尚支持。直须消破黄齑尽，始是浮生结局时。
老学庵北窗杂书七首·其五
作者：陆游
朝代：宋
体裁：七言绝句

定交鱼鸟欲忘形，独岸纶巾坐草亭。不恨囊中无赤仄，且欣案上有黄庭。
老学庵北窗杂书七首·其六
作者：陆游
朝代：宋
体裁：七言绝句

松棚接屋得阴多，石径生苔奈滑何。尽道疏篱宜细雨，晴时最好晒渔蓑。
老学庵北窗杂书七首·其四
作者：陆游
朝代：宋

小龙团与长鹰爪，桑苎玉川俱未知。
自置风炉北窗下，勒回睡思赋新诗。
老学庵北窗杂书七首·其四
作者：陆游
朝代：宋

小龙团与长鹰爪，桑苧玉川俱未知。自置风炉北窗下，勒回睡思赋新诗。
老学庵夜兴
作者：陆游
朝代：宋
体裁：七言律诗

冷卧空斋枕曲肱，饥鹰惊起发鬅鬙。烟霞华岳逃名客，风雪庐山入定僧。槲叶蔽身胜衣帛，金丹照室不燃灯。秃翁自笑无名字，聊向江湖袭旧称。
老学庵夜兴
作者：陆游
朝代：宋

冷卧空斋枕曲肱，饥鹰惊起髮鬅鬙。
烟霞华岳逃名客，风雪庐山入定僧。
槲叶蔽身胜衣帛，金丹照室不燃灯。
秃翁自笑无名字，聊向江湖袭旧称。
老学庵自规
作者：陆游
朝代：宋

尧德被四表，其本在身修。江河水稽天，发源乃涓流。人忍于搏虱，习熟且解牛。象箸与玉杯，漆器实其由。斯须失兢畏，恶名溢九州。始乎为善士，终可蹈轲丘。孰置汝太山，孰挤汝污沟。降福孰汝私，得祸孰汝雠。圣狂在一念，祸福皆自求。易箦汝所知，垂死勿惰偷。
老学庵自规
作者：陆游
朝代：宋

尧德被四表，其本在身修。
江河水稽天，发源乃涓流。
人忍于搏蝨，习熟且解牛。
象箸与玉杯，漆器实其由。
斯须失兢畏，恶名溢九州。
始乎为善士，终可蹈轲丘。
孰置汝太山，孰挤汝污沟。
降福孰汝私，得祸孰汝雠。
圣狂在一念，祸福皆自求。
易箦汝所知，垂死勿惰偷。
老学庵自规
作者：陆游
朝代：宋

尧德被四表，其本在身修。江河水稽天，发源乃涓流。人忍於搏虱，习熟且解牛。象箸与玉杯，漆器实其由。斯须失兢畏，恶名溢九州。始乎为善士，终可蹈轲丘。孰置汝太山？孰挤汝污沟？降福孰汝私？得祸孰汝雠？圣狂在一念，祸福皆自求。易箦汝所知，垂死勿惰偷。
老将二首
作者：陆游
朝代：宋

忆昔东都有事宜，夜传帛诏起西师。功名无分身空在，犹指金创说战时。百战西归变姓名，悲歌击筑醉湖城。貂裘换得金鸦觜，种药南山待太平。
老将二首·其一
作者：陆游
朝代：宋
体裁：七言绝句

忆昔东都有事宜，夜传帛诏起西师。功名无分身空在，犹指金创说战时。
老将二首·其二
作者：陆游
朝代：宋

百战西归变姓名，悲歌击筑醉湖城。
貂裘换得金鵶觜，种药南山待太平。
老将二首·其二
作者：陆游
朝代：宋

百战西归变姓名，悲歌击筑醉湖城。貂裘换得金鸦觜，种药南山待太平。
老将效唐人体
作者：陆游
朝代：宋

宝剑夜长鸣，金痍老未平。指弓夸野战，抵掌说番情。已矣黑山戍，怅然青史名。和亲不用武，教子作儒生。
老将效唐人体
作者：陆游
朝代：宋

宝剑夜长鸣，金痍老未平。指弓誇野战，抵掌说番情。已矣黑山戍，怅然青史名。和亲不用武，教子作儒生。
老怀
作者：陆游
朝代：宋
体裁：五言律诗

老怀常易感，秋雨苦难晴。羁枕悲欢梦，高城长短更。荣枯一蚁垤，成坏几棋枰。抱疾茅檐下，行人肯寄声。
老怀
作者：陆游
朝代：宋

老怀常易感，秋雨苦难晴。
羁枕悲欢梦，高城长短更。
荣枯一螘垤，成壤几棋枰？抱疾茅檐下，行人肯寄声。
老怀
作者：陆游
朝代：宋

身见高皇再造初，名场流辈略无余。旧书科斗才存空，薄业蜗牛仅有庐。迂士岂堪新贵使，少年自与老人疏。荒园寂寂堆霜叶，抱瓮何妨日灌蔬。
老怀
作者：陆游
朝代：宋

身见高皇再造初，名场流辈略无余。
旧书科斗纔存字，薄业蜗牛仅有庐。
迂士岂堪新贵使，少年自与老人疏。
荒园寂寂堆霜叶，抱瓮何妨日灌蔬。
老怀
作者：陆游
朝代：宋

身见高皇再造初，名场流辈略无馀。旧书科斗才存字，薄业蜗牛仅有庐。迂士岂堪新贵使，少年自与老人疏。荒园寂寂堆霜叶，抱瓮何妨日灌蔬。